cyanic-selkie/wikianc huggingface dataset:
കബ്ബല്ല
ചരിത്രം
പരമ്പരാഗതപ്രയോക്താക്കളുടെ വിശ്വാസമനുസരിച്ച്, എല്ലാ ലോകമതങ്ങൾക്കും മുൻപാണ് കബ്ബല്ലയുടെ ഉൽപ്പത്തി. യഹൂദനിയമമായ തോറ ലോകസൃഷ്ടിക്കും മുൻപേ ഉണ്ടായിരുന്നു എന്നു കരുതിയ കബ്ബാലിസ്റ്റുകൾ കബ്ബല്ലയെ സൃഷ്ടിയിലെ സകലവിധ ദർശനങ്ങളുടേയും, മതങ്ങളുടേയും, ശാസ്ത്രങ്ങളുടേയും, കലകളുടേയും, രാജനീതിയുടേയും ആദിമാതൃകയായെന്നു വിശേഷിപ്പിച്ചു. എങ്കിലും കബ്ബല്ലയുടെ മൂലരൂപത്തിന്റെ ഉൽപ്പത്തിയുടെ പശ്ചാത്തലം, പൂർണ്ണമായും യഹൂദചിന്തയുടെ അതിരുകൾക്കുള്ളിലായിരുന്നു. അതിന്റെ ചരിത്രപരമായ പിറവി, 12-13 നൂറ്റാണ്ടുകളിൽ ദക്ഷിണഫ്രാൻസിലും സ്പെയിനിലും പ്രചരിച്ച യോഗാത്മയഹൂദതയിലായിരുന്നു.
കബ്ബാലിസ്റ്റ് യോഗികൾ എബ്രായബൈബിളിന്റെ ഭാഗമായ തോറയ്ക്കും ഇതര വേദഖണ്ഡങ്ങൾക്കും വ്യാഖ്യാനങ്ങൾ എഴുതി. കബ്ബല്ല പാരമ്പര്യത്തിന്റെ വേരുകൾ അതിന്റെ ചരിത്രപരമായ പിറവിക്കു മുൻപ് പൊതുവർഷം ഒന്നാം നൂറ്റാണ്ടിൽ ബാബിലോണിൽ എഴുതപ്പെട്ട സെഫർ യെഷീര (സൃഷ്ടിയുടെ പുസ്തകം) എന്ന കൃതിവരെ ചെന്നെത്തുന്നു. പന്ത്രണ്ടാം നൂറ്റാണ്ടിൽ എഴുതപ്പെട്ട സെഫർ-ഹ-ബഹിർ (പ്രകാശത്തിന്റെ പുസ്തകം) എന്ന കൃതിയും കബ്ബല്ലാ പാരമ്പര്യത്തിൽ പെടുന്നതാണ്. എങ്കിലും കബ്ബല്ലയിലെ ഏറ്റവും പേരെടുത്ത രചന പതിമൂന്നാം നൂറ്റാണ്ടിൽ എഴുതപ്പെട്ട സൊഹാർ ആണ്. അതിന്റെ ഉല്പത്തിയെക്കുറിച്ച് പല സിദ്ധാന്തങ്ങളും ഉണ്ടെങ്കിലും 1285-നടുത്ത് മോസസ് ബെൻ ലിയോൺ സ്പെയിനിൽ എഴുതിയതാണ് അതെന്നു കരുതപ്പെടുന്നു. എങ്കിലും കബ്ബല്ല പാരമ്പര്യത്തിൽ പെടുന്നവർ അതിപുരാതനമായ ഒരു രചനയായി അതിനെ കരുതുന്നു. പൊതുവർഷം രണ്ടാം നൂറ്റാണ്ടിലെ യഹൂദമനീഷി റബൈ ശിമയോൻ ബാർ യോഹായുടെ പേരിലാണ് അത് എഴുതപ്പെട്ടിരിക്കുന്നത്. അതിനു നേടാൻ കഴിഞ്ഞ പ്രചാരം ഏറെക്കാലം പല യഹൂദസമൂഹങ്ങളിലും താൽമുദ് പഠനത്തെ തന്നെ ഇല്ലാതാക്കി.
16-ആം നൂറ്റാണ്ടിൽ ഓട്ടൊമൻ പലസ്തീനയിലുണ്ടായ യഹൂദമിസ്റ്റിക്കൽ നവീകരണത്തിൽ കബ്ബല്ല പാരമ്പര്യം പുനർനിർവചിക്കപ്പെട്ടു. റബ്ബൈ ഐസക്ക് ലൂറിയ (1534-1572) എന്ന യഹൂദമിസ്റ്റിക്കായിരുന്നു ഈ നവീകരണത്തിനു മുൻകൈയ്യെടുത്തത്. കബ്ബല്ലയുടെ ഈ പുത്തൻഭാഷ്യം ലൂറിയാനിക് കബ്ബല്ല എന്നറിയപ്പെട്ടു. 18-ആം നൂറ്റാണ്ടു മുതൽ അത് ഹാസിദീയയഹൂദതയുടെ രൂപത്തിൽ ജനപ്രീയമായി. 20-ആം നൂറ്റാണ്ടിൽ കബ്ബല്ലയിലുണ്ടായ പുതിയ താത്പര്യം, വിഭാഗീയതകളെ അതിലംഘിച്ചു നിന്ന ഒരു യഹൂദനവീകരണത്തെ പ്രചോദിപ്പിച്ചതിനൊപ്പം യഹൂദേതരമായ നവയുഗ ആത്മീയതയെ വളർത്തുകയും ചെയ്തു. ഈ താത്പര്യത്തിന്റെ പ്രചോദനത്തിൽ ആരംഭിച്ച അക്കാദമിക അന്വേഷങ്ങൾ, കബ്ബല്ലയുടെ തന്നെ വർദ്ധിതവീര്യത്തോടെയുള്ള ഉയിർത്തെഴുന്നേൽപ്പിന് അവസരമൊരിക്കുകയും അതിന്റെ ചരിത്രപ്രസക്തി എടുത്തുകാട്ടുകയും ചെയ്തു.
ഇരുപതാം നൂറ്റാണ്ടിന്റെ തുടക്കത്തിൽ ബൊഹീമിയയിൽ ജീവിച്ചിരുന്ന വിഖ്യാതസാഹിത്യകാരൻ ഫ്രാൻസ് കാഫ്കയുടെ ചിന്തയേയും രചനകളേയും കബ്ബല്ല ആഴത്തിൽ സ്വാധീനിച്ചിട്ടുണ്ട്. ജീവചരിത്രകാരൻ റോണാൾഡ് ഹെയ്മാൻ, ജൂതവംശജനായിരുന്ന കാഫ്കയെ "മോഡേൺ കബ്ബാലിസ്റ്റ്" എന്നു വിശേഷിപ്പിച്ചിട്ടുണ്ട്.
വിശ്വാസങ്ങൾ
ബൈബിൾ പോലുള്ള വിശുദ്ധലിഖിതങ്ങൾക്ക് അവയുടെ തെളിവായ അർത്ഥത്തിനു പുറമേ നിഗൂഢമായ അർത്ഥതലങ്ങളുമുണ്ട് എന്ന വിശ്വാസമാണ് കബ്ബല്ല വ്യാഖ്യാനങ്ങളുടെ അടിത്തറ. നിഗൂഢാർത്ഥങ്ങളുടെ അനാവരണത്തിന് കബ്ബാലിസ്റ്റുകൾ പല മാർഗ്ഗങ്ങളും അവലംബിച്ചു. എബ്രായ ലിപിവ്യവസ്ഥയിലെ 10 അക്കങ്ങൾ വർണ്ണമാലയിലെ അക്ഷരങ്ങൾ തന്നെ ആയതിനാൽ വിശുദ്ധലിഖിതങ്ങളിലെ സംജ്ഞാനാമങ്ങളെ അവയിലെ വർണ്ണങ്ങളുടെ സംഖ്യാമൂല്യത്തെ ആശ്രയിച്ച് സംഖ്യകളായി പരിവർത്തനം ചെയ്യുകയായിരുന്നു ഒരു മാർഗ്ഗം. അങ്ങനെ രൂപപ്പെടുത്തിയ 'സംഖ്യായോഗാത്മകത' (number mysticism) കബ്ബാലിസ്റ്റുകളെ സവിശേഷമായൊരു ദൈവപ്രത്യക്ഷസങ്കല്പത്തിൽ എത്തിച്ചു. എകനായിരിക്കെ പൂർണ്ണതയുടെ വ്യത്യസ്തശ്രേണികളിൽ സ്വയം പ്രകടമാകുന്നവനായിരുന്നു ഈ സങ്കല്പത്തിലെ ദൈവം.
ദൈവത്തെ എല്ലാവിധ വിശേഷണങ്ങൾക്കും ഗുണങ്ങൾക്കും ഉപരി നിൽക്കുന്നവനായി കണ്ട അവർ, ദൈവത്തിനും പ്രപഞ്ചത്തിനുമിടയിൽ 'ദൈവികനിർഗ്ഗളനങ്ങളുടെ'(emanations) ഒരു പരമ്പര സങ്കല്പിച്ചു. ഈ പരമ്പരയിൽ നിർഗ്ഗളനങ്ങളുടെ എണ്ണം പത്താണ്. ദൈവികഅപാരതയുടെ പ്രകടനങ്ങൾ മാത്രമായ ഈ നിർഗ്ഗളനങ്ങൾക്ക് ദൈവികതയോടു ചേർന്നല്ലാതെ അവയിൽ തന്നെ അസ്തിത്വമില്ല. ഈ നിർഗ്ഗളനങ്ങളിൽ നിന്ന് നേരിട്ടോ അല്ലാതെയോ ത്രിലോകങ്ങളും ഉരുവെടുക്കുന്നു. എല്ലാ സൃഷ്ടിയുടെയും അന്തിമലക്ഷ്യം സ്രഷ്ടാവിലേക്കുള്ള മടക്കമാണ്. പരമ്പരയുടെ ഇങ്ങേയറ്റത്തുള്ളവനും, ബ്രഹ്മാണ്ഡത്തെ തന്നെ പ്രതിഫലിപ്പിക്കുന്ന സൂക്ഷ്മജഗത്തുമായി കബ്ബല്ല മനുഷ്യനെ സങ്കല്പിച്ചു. മനുഷ്യാത്മാക്കൾ പൂർണ്ണതയിലെത്തിയ ശേഷം മാത്രം ദൈവികസത്തയിൽ മടങ്ങിയെത്തുന്നു. പൂർണ്ണതയുടെ പ്രാപ്തിക്ക് ചിലപ്പോൾ ജന്മാന്തരങ്ങൾ വേണ്ടി വരാം. കബ്ബാലിസ്റ്റുകളുടെ ആശയങ്ങളിൽ പലതും ജ്ഞാനവാദ, നവപ്ലേറ്റോണിക സ്രോതസ്സുകളിൽ നിന്നു കടംകൊണ്ടവ ആയിരുന്നു.
വിലയിരുത്തൽ
കബ്ബല്ലയിലെ നിർഗ്ഗളനസിദ്ധാന്തം ഇല്ലായ്മയിൽനിന്നുള്ള സൃഷ്ടിയെ സംബന്ധിച്ച് യഹൂദ-ക്രിസ്തീയ വിശ്വാസവുമായി ചേർന്നു പോകുന്നതല്ല. ഇതിനുപുറമേ ബ്രാഹ്മാണ്ഡ-സൂക്ഷ്മജഗത്തുക്കളുടെ പാരസ്പര്യം, അക്ഷരങ്ങൾക്കുള്ളതായി കല്പിക്കപ്പെടുന്ന ശക്തി, മന്ത്രങ്ങളിലും തകിടുകളിലും ഉള്ള ആശ്രയം എന്നിങ്ങനെ കബ്ബല്ലയിലെ പല വിശ്വാസങ്ങളും വ്യവസ്ഥാപിതയഹൂദതയുടെ പ്രബോധനങ്ങൾക്ക് ഇണങ്ങാത്തവയാണെന്നും ഉപനിഷത്തുകളിലേയും താന്ത്രികധർമ്മത്തിലേയും വിശ്വാസങ്ങളെയാണ് അവ അനുസ്മരിപ്പിക്കുന്നതെന്നും എസ്. രാധാകൃഷ്ണൻ ചൂണ്ടിക്കാട്ടിയിട്ടുണ്ട്.
കബ്ബല്ലയിലെ ദൈവികവെളിപാടുകളിലുള്ള അതിരറ്റ വിശ്വാസം, യഹൂദസമൂഹങ്ങളിൽ ശാസ്ത്രത്തിലും തത്ത്വചിന്തയിലുമുള്ള താത്പര്യത്തെ ക്ഷയിപ്പിച്ചുവെന്ന് വിൽ ഡുറാന്റ് ചൂണ്ടിക്കാട്ടുന്നു. 12-13 നൂറ്റാണ്ടുകളിലെ മൈമോനിഡിയൻ യുക്തിയുടെ 'സുവർണ്ണയുഗം' സൊഹാറിലെ "കണ്ണഞ്ചിപ്പിക്കുന്ന അസംബന്ധങ്ങൾക്കു" (brillinant nonsesne) വഴിമാറിയപ്പോൾ ക്രിസ്തീയചിന്തകന്മാരെപ്പോലും അതു സ്വാധീനിച്ചു. നിഗൂഢവെളിപാടുകളുടെ മാർഗ്ഗം ക്രിസ്ത്യാനികളേയും മുസ്ലിങ്ങളേയുകാൾ അധികം യഹൂദരെ സ്വാധീനിച്ചത്, ഈലോകം അവർക്ക് കൂടുതൽ ദുരിതപൂർണ്ണം ആയിരുന്നതുകൊണ്ടാണെന്ന വിശദീകരണവും ഡുറാന്റ് നൽകുന്നുണ്ട്.
ആധുനികകാലത്തെ യഹൂദനവീകരണവാദികൾ യോഗാത്മധാർമ്മികതയെ (Mysticism), മദ്ധ്യയുഗത്തിന്റെ അവശിഷ്ടവും യഹൂദജനതയുടെ പുരോഗതിക്ക് തടസ്സവുമായി കരുതി. കബ്ബല്ലയുടേയും കബ്ബാലികളുടെ വിശുദ്ധഗ്രന്ഥമായ സൊഹറിന്റേയും അവർ പ്രാധാന്യം കുറച്ചുകാട്ടി. ആധികാരികമായ യഹൂദവിശ്വാസവുമായി ബന്ധമില്ലാത്തതും ഒറ്റപ്പെട്ട വിഭാഗങ്ങൾക്കിടയിൽ മാത്രം പ്രചരിച്ചതുമായ ഒരു അപഭ്രംശമായി അവർ അതിനെ ചിത്രീകരിച്ചു. എങ്കിലും നൂറ്റാണ്ടുകളോളം യഹൂദമതത്തിലെ കേന്ദ്രവിശ്വാസമായിരുന്നു കബ്ബല്ല എന്ന് ഇരുപതാം നൂറ്റാണ്ടിലെ യഹൂദ-ദാർശനികനും ചരിത്രകാരനുമായ ഗെർഷം ഷോലം (Gershon Scholem) ചൂണ്ടികാണിച്ചിട്ടുണ്ട്. മനുഷ്യവർഗ്ഗത്തിന്റെ ആത്മീയാന്വേഷണത്തിന്റെ ചരിത്രത്തിലെ ശ്രദ്ധേയമായ പ്രസ്ഥാനങ്ങളിൽ ഒന്നുതന്നെയായിരുന്നു അത്. 1950-ൽ, ഇസ്രായേലിലേയ്ക്ക് കുടിയേറാനായി മലമ്പ്രദേശങ്ങളിൽ നിന്ന് തിരക്കിട്ട് എല്ലാം ഉപേക്ഷിച്ച് ഇറങ്ങിവന്ന യെമനിലെ യഹൂദരുടെ കൈയ്യിൽ ആകെ ഉണ്ടായിരുന്നത് കബ്ബല്ല വിശുദ്ധഗ്രന്ഥമായ സൊഹാറിന്റെ പ്രതികൾ മാത്രമായിരുന്നു.
അവലംബം
വർഗ്ഗം:യഹൂദമതം
സൗന്ദര്യശാസ്ത്രം
നിരുക്തി
വർഗ്ഗം:സൗന്ദര്യശാസ്ത്രം
പുഴുക്കലരി
നെല്ലരിയെ, നെന്മണിക്കുള്ളിൽ വച്ചുതന്നെ ഭാഗികമായി പുഴുങ്ങിയുണ്ടാക്കുന്ന അരിയാണ് പുഴുക്കലരി അഥവാ പുഴുങ്ങല്ലരി. ഇംഗ്ലീഷിൽ ഇതിനെ 'പാർബോയിൽഡ് റൈസ്' (ഭാഗികമായി വെന്ത - 'Partially boiled') എന്നു വിളിക്കുന്നു. നെന്മണിക്കുള്ളിൽ വച്ചു ഭാഗികമായി വേവിച്ചതിനു ശേഷം നെല്ല് ഉണക്കി, തവിട് നീക്കം ചെയ്ത് ഭക്ഷ്യയോഗ്യമായ അരി വേർതിരിച്ചെടുക്കുന്നു.അരിയാഹാരം ഭക്ഷണമാക്കിയിരിക്കുന്ന മലയാളികളിൽ ഭൂരിഭാഗവും ഉപയോഗിക്കുന്നത് പുഴുക്കലരിയാണ്. ഇപ്രകാരം പുഴുങ്ങാതെ നേരിട്ട് ഉണക്കിയെടുത്ത് ഉമിയും തവിടും നീക്കിയെടുക്കുന്ന അരിയാണു് പച്ചരി.
മൊത്തം ലോകത്തിൽ ഉല്പാദിപ്പിക്കുന്ന നെല്ലിന്റെ പാതിയോളം പുഴുക്കലരിയായാണു് ഉപയോഗിക്കുന്നതെന്നാണ് കണക്കുകൾ സൂചിപ്പിക്കുന്നത്. ഇന്ത്യ, ബംഗ്ലാദേശ്, പാകിസ്താൻ, മ്യാന്മാർ, മലേഷ്യ, ശ്രീലങ്ക, അമേരിക്ക, ഫ്രാൻസ്, തായ്‌ലാന്റ് തുടങ്ങിയ രാജ്യങ്ങളിലെല്ലാം പണ്ടുകാലം മുതൽക്കേ നെല്ലിനെ പുഴുക്കലരിയാക്കി മാറ്റുന്ന സമ്പ്രദായമുണ്ടു്.
പ്രക്രിയ
പച്ചനെല്ലിനെ പുഴുക്കലരിയാക്കിമാറ്റുന്ന പ്രക്രിയയിൽ മൂന്നു അടിസ്ഥാന പ്രവർത്തനങ്ങളുണ്ട്:തിളപ്പിച്ചെടുക്കൽ, ആവി കയറ്റൽ, ഉണക്കിയെടുക്കൽ.
ഇരട്ടപ്പുഴുക്കുരീതി
ഇരട്ടപ്പുഴുക്കുരീതിയിൽ തയ്യാറാക്കുന്ന നെല്ലരിക്കു് ഈടും കാഠിന്യവും കൂടുതലായിരിക്കും. ഇത്തരം അരിയെ 'ഇരുമ്പരി' എന്നും വിളിക്കാറുണ്ടു്. കേരളത്തിലെ റേഷൻ കടകളിലും മറ്റും കൂടുതലായി ലഭിയ്ക്കുന്ന അരി അന്യസംസ്ഥാനങ്ങളിൽ ഇത്തരം സമ്പ്രദായത്തിൽ പുഴുങ്ങി സംസ്കരിച്ചുണ്ടാക്കുന്നവയാണു്. ഇത്തരം അരി ആഹാരയോഗ്യമായി വെന്തുകിട്ടാൻ കൂടുതൽ സമയവും കൂടുതൽ ഇന്ധനവും ആവശ്യമാണു്.
ഒറ്റപ്പുഴുക്കു രീതി
ഇരട്ടപ്പുഴുക്കു രീതിയിലെ നെല്ലു കുതിർക്കാനുള്ള സമയദൈർഘ്യം ഒഴിവാക്കി തിളപ്പിക്കുന്നതിനോടൊപ്പം തന്നെ ആ ഊഷ്മാവ് സ്വല്പനേരത്തേക്കു് കൂടുതൽ നിലനിർത്തി ആവികയറ്റുന്ന സമ്പ്രദായമാണു് ഒറ്റപ്പുഴുക്കു്. കേരളത്തിൽ നെൽകൃഷി വ്യാപകമായിരുന്ന കാലത്തു് ചെറിയ തോതിൽ വീടുകളിൽ നെല്ലുപുഴുങ്ങിയിരുന്നതു് ഈ രീതിയിലാണു്. ഇങ്ങനെ തയ്യാറാക്കിയെടുക്കുന്ന അരിയെയാണു് ആദ്യകാലത്തു് മട്ട എന്നു വിളിച്ചു വന്നിരുന്നതു്. ഈ അരിയ്ക്കു് ഇരട്ടപ്പുഴുക്കിലൂടെ തയ്യാറാക്കുന്ന അരിയേക്കാൾ 'വേവു' കുറവു മതി. അതായതു് ചോറായി വെന്തുകിട്ടാൻ കുറവുസമയവും കുറഞ്ഞ ഇന്ധനവും മതി.
കേരളത്തിൽ വ്യാപകമായ രീതി
ഇരട്ടപ്പുഴുക്കാണെങ്കിൽ ഒരു രാത്രി മുഴുവൻ കുതിർക്കാൻ പാകത്തിൽ വൈകുന്നേരങ്ങളിലായിരുന്നു അരി പുഴുങ്ങുന്നതിന്റെ ഈ ആദ്യ ഘട്ടം ആരംഭിച്ചിരുന്നത്. അതിനുശേഷം ചെമ്പ് അടച്ചു വച്ച് പിറ്റേന്ന് രാവിലെ വരെ പകുതി വെന്തനെല്ല് വെള്ളത്തിൽ കുതിരാൻ അനുവദിക്കുന്നു. പന്ത്രണ്ടു മണിക്കൂറുകൾക്കു ശേഷം ചെമ്പിലെ വെള്ളം വാർന്നു കളയുന്നു. ആവിയുണ്ടാക്കാനായി കുറച്ചു വെള്ളം മാത്രം ചെമ്പിൽ അവശേഷിപ്പിച്ചിരിക്കും. അതിനുശേഷം, ചെമ്പ് അടച്ചുവച്ച് വീണ്ടും ഒരു പ്രാവശ്യം ഈ വെള്ളം തിളപ്പിച്ച്, മുകളിലുള്ള നെല്ലിൽ ആവി കയറ്റും. (ഒറ്റപ്പുഴുക്കു രീതിയിൽ നെല്ലു കുതിരാൻ വേണ്ടി ഇപ്രകാരം സമയം നൽകാതെത്തന്നെ ആവി കയറ്റി, അതിനുശേഷം ഉണക്കിയെടുക്കുന്നു.)
ഉണങ്ങിയ നെല്ലിനെ ഉരലിൽ ഇട്ട് അതിനുവേണ്ടി പ്രത്യേകമായി ഉപയോഗിക്കുന്ന ഉലക്കകൊണ്ട് ഇടിച്ചോ, നെല്ലു കുത്തുവാനുള്ള മില്ല് ഉപയോഗിച്ചോ അരിയും, ഉമിയും (നെല്ലിന്റെ തോട്)  തവിടുംവേർതിരിച്ചെടുക്കുന്നു. കുത്തിയ നെല്ല് മുറത്തിൽ 'പാറ്റി'(അഥവാ 'ചേറി') ആണു് ഈ വേർതിരിക്കൽ ചെയ്തിരുന്നത്.
പുഴുക്കലരിയിലെ രാസമാറ്റങ്ങൾ
നെല്ലു പുഴുങ്ങൽ പ്രക്രിയകൾക്കിടയിൽ അരിയുടെ പോഷകഘടന പച്ചരിയുടേതിൽ നിന്ന് വ്യത്യസ്തമാവുകയും അതിന്റെ നിറം,രൂപം, മൃദുത്വം എന്നിവ മാറുകയും ചെയ്യും. വിറ്റാമിൻ ബി ഒഴികെയുള്ള മറ്റു ഭക്ഷ്യപോഷകാംശങ്ങൾ കൂടുതൽ മേന്മയുള്ളതായി മാറുമെന്നു് ഗവേഷണങ്ങൾ വെളിപ്പെടുത്തുന്നു. .
അരിമണിയുടെ നേർമ്മയുള്ള ആവരണചർമ്മമാണു് തവിട് എന്നറിയപ്പെടുന്ന താരതമ്യേന ചെമന്ന പദാർത്ഥം. പോഷകപ്രധാനമായ ഈ ആവരണം നെല്ലു പുഴുങ്ങുന്ന പ്രക്രിയയിൽ അരിമണിയുമായി കൂടുതൽ ഇഴുക്കിച്ചേരുകയും അതിലെ രാസസംയുക്തങ്ങൾ അരിമണിയുടെ അകക്കാമ്പിലേക്ക് കൂടുതൽ വ്യാപിക്കുകയും ചെയ്യുന്നു. മിക്കവാറും മുഴുവനായിത്തന്നെ അന്നജം മാത്രം അടങ്ങിയിരിക്കുന്ന കാമ്പ് പൊതുവേ ദുർബ്ബലമായ, എളുപ്പത്തിൽ നുറുങ്ങുന്ന(brittle) പദാർത്ഥമാണു്. തവിടിന്റെ അന്തർവ്യാപനം ഈ സ്വഭാവം ഗണ്യമായി കുറയ്ക്കുന്നു. അതുകൊണ്ടാണു് പുഴുക്കലരി പച്ചരിയേക്കാൾ ദൃഢമായി അനുഭവപ്പെടുന്നതു്. പച്ചരി കുത്തിയെടുക്കുമ്പോൾ ഈ തവിടിന്റെ ഭൂരിഭാഗവും അരിമണിയിൽനിന്നു വേർപ്പെട്ട് ഉമിയുമായി ചേർന്നു് നീക്കം ചെയ്യപ്പെട്ടുപോകുന്നു. അതുകൊണ്ടാണു് പുഴുങ്ങലരിയേക്കാൾ പച്ചരിക്കു വെണ്മയും മൃദുത്വവും കാണപ്പെടുന്നതു്.
അരിയിൽ അടങ്ങിയിരിക്കുന്ന പ്രധാന ഘടകമായ അന്നജം (സ്റ്റാർച്ച്) നെല്ല് പുഴുങ്ങുമ്പോൾ രാസമാറ്റങ്ങൾക്ക് വിധേയമാകുന്നു. നെന്മണികൾ തിളപ്പിക്കുമ്പോൾ അന്നജത്തിന്റെ ക്രിസ്റ്റലുകൾ ജെലാറ്റിനൈസേഷൻ പ്രക്രിയയ്ക്ക് വിധേയമാവുകയും, വീണ്ടും തണുപ്പിക്കുമ്പോൾ ഘടനാമാറ്റം സംഭവിക്കുകയും ചെയ്യുന്നു. ജലാറ്റിനായി മാറുമ്പോൾ ആൽഫാ-അമിലോസ് തന്മാത്രകൾ അന്നജ തന്മാത്രകളുടെ കണ്ണികളിൽ നിന്ന് വിട്ടുമാറി, നെന്മണിക്ക് പുറത്തേക്ക് മാറ്റപ്പെടുന്നു. പുഴുങ്ങിയ അരി, പച്ചരിയേക്കാൾ ട്രാൻസ്‌ലൂസന്റ് ആണ്; ഒപ്പം പച്ചരിയേക്കാൾ ഘനമുള്ളതും ബലമേറിയതുമാണ്. ഇതിനു കാരണം, പുഴുങ്ങിയ അരി തണുപ്പിക്കുമ്പോൾ അമിലേസ് തന്മാത്രകൾ റിട്രോഗ്രഡേഷൻ പ്രക്രിയയ്ക്ക് വിധേയമാവുകയും വിധേയമായി വീണ്ടും ഒന്നുചേർന്ന ഒരു കണ്ണിയായി മാറുന്നതാണ്. ഈ പ്രക്രിയ ടൈപ്പ് 3 റെസിസ്റ്റന്റ് സ്റ്റാർച്ച് ഉണ്ടാക്കുന്നു. ഇത് മനുഷ്യരിലെ ദഹനപ്രക്രിയയ്ക്ക് ഏറെ സഹായകരമാണ്.
അവലംബം
വർഗ്ഗം:ഭക്ഷണപദാർത്ഥങ്ങൾ വർഗ്ഗം:അരി
ചാനൽ ടണൽ
ഇംഗ്ലണ്ടിനെയും ഫ്രാൻസിനെയും പരസ്പരം ബന്ധിപ്പിക്കുന്ന റെയിൽപ്പാതയാണ് ചാനൽ ടണൽ (ചുരുക്കത്തിൽ ചണൽ (Chunnel) എന്നും അറിയപ്പെടുന്നു ). 50.5 കിലോമീറ്റർ (31.4 മൈൽ) നീളമുള്ള ഈ പാത ഇംഗ്ലീഷ് ചാനലിലെ കടലിനടിയിലൂടെയാണ് നിർമ്മിച്ചിരിക്കുന്നത്. ഇംഗ്ലണ്ടിലെ ഫോൾക്കെസ്റ്റൺ, ഫ്രാൻസിലെ കൊക്വെല്ലസ് എന്നീ പ്രദേശങ്ങളെ തമ്മിൽ ഇത് ബന്ധിപ്പിക്കുന്നു. 'യൂറോസ്റ്റാർ' എന്ന അതിവേഗ തീവണ്ടിയാണ് ഇതു വഴി സഞ്ചരിക്കുന്നത്.
സമുദ്രാന്തർഭാഗത്തെ നീളം37.9 km ഉള്ള ഈ തുരങ്കം ലോകത്തിൽ ഏറ്റവും കൂടുതൽ സമുദ്രത്തിനടിയിലൂടെ കടന്നുപോകുന്ന ഭാഗമുള്ള തുരങ്കമാണ് ജാപ്പനിലെ സൈകാൻ ടണലിന് ആകെ 53.85 km നീളമുണ്ടങ്കിലും 23.3 km ദൂരമേ സമുദ്രത്തിനടിയിലൂടെ കടന്നു പോകുന്നുള്ളൂ. ഇതിൽ അനുവദനീയമായ പരമാവധി വേഗത 160 km/hആണ്.
1988 നിർമ്മാണം ആരംഭിച്ച് 1994-ൽ പണി പൂർത്തിയായ ഈ പദ്ധതിക്ക് ചെലവാത് 4.65 ശതകോടി പൗണ്ട് സ്റ്റെർലിംങ് ആണ് നിർമ്മാണം പൂർത്തിയായതിനുശേഷം തീപ്പിടുത്തങ്ങളും അതിശൈത്യവും ഗതാഗതത്തിന് തടസ്സം സൃഷ്ടിച്ചിട്ടുണ്ട്,.
എലിസബത്ത് രാജ്ഞിയും ഫ്രഞ്ച് പ്രസിഡന്റ് ഫ്രാങ്കോയിസും ചേർന്നാണ് 1994-മെയ് 6 - ന് ടണലിന്റെ ഉദ്ഘാടനം നിർവഹിച്ചത്.
thumb|Entrance to the Channel Tunnel nearby Coquelles (France) thumb|യൂറോസ്റ്റാർ - ഈ അതിവേഗ തീവണ്ടിയാണ് ടണലിലൂടെ സഞ്ചരിക്കുന്നത്
പുറത്തേക്കുള്ള കണ്ണികൾ
വർഗ്ഗം:റെയിൽ പാതകൾ
നന്തി
മൂടാടി ഗ്രാമ പഞ്ചായത്തിലെ ഒരു പ്രധാനപ്പെട്ട കച്ചവടകേന്ദ്രമാണു് നന്തി അഥവാ നന്തിബസാർ. ഹിന്ദു ആരാധനമൂർത്തിയായ ശിവന്റെ വാഹനമായ നന്തികേശൻ ഇതുവഴി പോയതിനാലാണു് നന്തി എന്നപേരുവന്നതു് എന്നാണു് ഐതിഹ്യം. മലബാറിലെ ഏറ്റവും വലിയ റയിൽവെ മേല്പാലം നന്തിയിലാണു് സ്ഥിതി ചെയ്യുന്നതു്.
പ്രധാന സ്ഥാപനങ്ങൾ
govt collage mugukunnu
പുറത്തേക്കുള്ള കണ്ണികൾ
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പുലിമുട്ട്
thumb|ശക്തികുളങ്ങരയിലെ പുലിമുട്ട്
തുറമുഖങ്ങളെയും തുറമുഖ കവാടങ്ങളേയും തിരമാലകളിൽ നിന്ന് സംരക്ഷിക്കുന്ന പ്രതിരോധ ചിറയാണ് പുലിമുട്ട്. ശക്തമായ തിരമാലകളിൽ നിന്ന് തീരത്തിനു സംരക്ഷണം നൽകുന്ന തുരുത്തുകളും മുനമ്പുകളുമാണ് നൈസർഗിക പുലിമുട്ടുകൾ. പ്രത്യേക ആവശ്യത്തിലേക്കായി വിഭിന്ന ആകൃതിയിലും വലിപ്പത്തിലും മനുഷ്യർ കൃത്രിമമായും ഇവ നിർമ്മിക്കാറുണ്ട്. തീരത്തോടു ബന്ധിപ്പിച്ചും അല്ലാതെയും ഇവ നിർമ്മിക്കാൻ സാധിക്കും. ചില സ്ഥലങ്ങളിൽ കടലോരങ്ങളെ സംരക്ഷിക്കുവാനും പുലിമുട്ടുകൾ നിർമ്മിക്കാറുണ്ട്. പൊക്കം കുറഞ്ഞ ചുമരുകളായാണ് മിക്കപ്പോഴും പുലിമുട്ടുകൾ നിർമ്മിക്കപ്പെടുന്നത്. കപ്പലുകൾക്കു കരയിലേക്കടുക്കുവാനുള്ള പ്രവേശന കവാടം തുറന്നിട്ടുകൊണ്ടാണ് ഇവ നിർമ്മിക്കാറുള്ളത്. പുലിമുട്ടുകളാൽ സംരക്ഷിതമായ ശാന്തമായ സമുദ്രഭാഗം കപ്പലുകൾക്ക് നങ്കൂരമിടുവാൻ അനുയോജ്യമാണ്. ചിലപ്പോൾ നിർമ്മാണാവശ്യങ്ങൾക്കു വേണ്ടിയും ധാതുക്കളുടെയോ പ്രകൃതി വാതകത്തിന്റെയോ ഖനന സൗകര്യത്തിനു വേണ്ടിയും താത്ക്കാലിക പുലിമുട്ടുകൾ നിർമ്മിക്കുക പതിവാണ്.
നിർമ്മാണരീതി
കരിങ്കല്ല്, കോൺക്രീറ്റ് ഫലകങ്ങൾ, തടി എന്നിവ തുറമുഖത്തി ന്റെ അടിവാരത്തുള്ള കടൽത്തറയിൽ അട്ടിയിട്ട് ഉയർത്തിയാണ് സ്ഥിരമായ പുലിമുട്ടുകൾ നിർമ്മിക്കുന്നത്. വേലിയേറ്റ-ഇറക്കങ്ങൾ, കാറ്റ്, ഇടവിടാതെയുള്ള നീരൊഴുക്കുകൾ, സമുദ്രത്തിന്റെ ആഴം, തിരമാലകളുടെ ഘടന എന്നിവ പുലിമുട്ടുകളുടെ ആകൃതിയും സ്ഥാനവും നിർണയിക്കുന്നതിൽ മുഖ്യപങ്ക് വഹിക്കുന്നു. ചില തുറമുഖങ്ങളിൽ വെള്ളത്തിൽ പൊങ്ങിക്കിടക്കുന്നയിനം പുലിമുട്ടുകളും കാണാം. തടിയോ ഇരുമ്പുരുക്ക് ഫലകങ്ങളോ കൊണ്ട് ഉണ്ടാക്കിയിരിക്കുന്ന ഇത്തരം പുലിമുട്ടുകളെ തുടലുപയോഗിച്ച് കടൽത്തറയുമായി ബന്ധിച്ചിരിക്കും. നാവിക പരിശീലനത്തിലും മീൻപിടുത്തത്തിലും ഏർപ്പെട്ടവർക്ക് മുന്നറിയിപ്പു നൽകുന്ന വിളക്കുകളും മൂടൽമഞ്ഞുവീഴ്ച വിളിച്ചോതുന്ന ഫോഗ് ഹോൺ തുടങ്ങിയ നാവികോപാധികളും സാധാരണ പുലിമുട്ടുകളിലാണ് പിടിപ്പിക്കാറുള്ളത്.
അഴിമുഖത്തിന്റെ വീതി കുറച്ച് കടലിനുള്ളിലേക്ക് ഇരുവശത്തുകൂടിയും ചെറിയ കരിങ്കൽ തിട്ടകൾ കെട്ടുക എന്നതാണ് ഇതിനുപിന്നിലെ സാങ്കേതികത. വീതിയേറിയ സ്ഥലം പൊടുന്നനെ ഇടുങ്ങിയതാവുമ്പോൾ ഒഴുക്കിന്റെ ശക്തി വർദ്ധിക്കുകയും അടിത്തട്ടിലെ മർദ്ദം കുറയുകയും ചെയ്യുന്നു. ഈ രണ്ട് ഘടകങ്ങളും ചേർന്ന് അഴിമുഖത്തെ അടിഞ്ഞു കൂടിയ മണ്ണും മണലും കടലിലേക്കൊഴുക്കുന്നു. മണ്ണും മണലും ഇവിടങ്ങളിൽ തുടർന്ന് അടിയാതെ ഇത് തടയുകയും ചെയ്യുന്നു. കടലിലേക്ക് വീതി കുറഞ്ഞ് വരുന്നരീതിയിൽ ഈ കെട്ട് നിർമ്മിച്ചിരിക്കുന്നതിനാൽ അലകൾ പുഴയിലേക്ക് തള്ളിക്കയറുന്നതും തടയുന്നു. ഇവ തുറമുഖത്തിന്റെ പ്രവർത്തനം സുഗമമാക്കും. ഇതു കൂടാതെ കടലിലേക്കിറക്കിക്കെട്ടുന്ന കൽക്കെട്ടിനിരുവശം ആഴം കുറഞ്ഞ ബീച്ചായി രൂപപ്പെടുകയും ചെയ്യുന്നു.
സമ്മോഹനം
സി.പി. പത്മകുമാർ സംവിധാനവും നിർമ്മാണവും നിർവഹിച്ച് 1994-ൽ പുറത്തിറങ്ങിയ മലയാളചലച്ചിത്രമാണ് സമ്മോഹനം (Enchantment). മുരളി, നെടുമുടി വേണു, അർച്ചന എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ബാലകൃഷ്ണൺ മങ്ങാടിന്റെ ഋതുഭേദങ്ങൾ എന്ന കഥയെ ആസ്പദമാക്കിയാണ് ചിത്രം എടുത്തിരിക്കുന്നത്. 1995-ലെ എഡ്വിൻബെർഗ് അന്താരാഷ്ട്ര ചലച്ചിത്രമേളയിൽ "ബെസ്റ്റ് ഓഫ് ദി ഫെസ്റ്റ്" പുരസ്ക്കാരത്തിന് സമ്മോഹനം അർഹമായി.
പുലിമുട്ട്
നിർമ്മാണസ്ഥലം
കരയോടു ചേർന്നും കരയിൽ നിന്ന് അകലത്തായും പുലിമുട്ടുകൾ നിർമ്മിക്കാറുണ്ട്. മിക്കവാറും എല്ലാ പുലിമുട്ടുകളുടേയും ഒരു ഭാഗം തീരത്തിന് ഏകദേശം സമാന്തരമായിട്ടായിരിക്കും നിർമ്മിക്കുക. ജെട്ടിയിൽ നിന്ന് പുലിമുട്ടുകളെ വേർതിരിച്ചു നിർത്തുന്നതും ഇതേ ഘടകം തന്നെ. തീരത്തിനു ലംബമായാണ് മിക്കപ്പോഴും ജെട്ടികൾ നിർമ്മിക്കുന്നത്.
സമ്മോഹനം
പുറത്തേക്കുള്ള കണ്ണികൾ
വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
പുലിമുട്ട്
അവലംബം
വർഗ്ഗം:തുറമുഖങ്ങൾ
കോർണിയോസ്ലീറ
സ്ലീറയെയും കോർണിയയെയും ഒരുമിച്ച് വിവരിക്കുന്നതിന് ഉപയോഗിക്കുന്ന പദമാണ് കോർണിയോസ്ലീറ. സ്ലീറയും കോർണിയയും ചേർന്ന് വരുന്നതാണ് കണ്ണിന്റെ ഫൈബറസ് ആവരണം, ഇതിൽ മുന്നിലും പിന്നിലുമായി ആകെയുള്ള ഫൈബറസ് ആവരണത്തിന്റെ  ആറിൽ അഞ്ചു ഭാഗം വരുന്ന സ്ലീറ അതാര്യമാണ്. മുന്നിലുള്ള കണ്ണിനുള്ളിലേക്കു പ്രകാശം കടത്തിവിടുന്ന കോർണിയ സുതാര്യമാണ്.
പരാമർശങ്ങൾ
വർഗ്ഗം:കണ്ണ്
എപിജെനെറ്റിക്സ്
ഡി‌എൻ‌എ ശ്രേണിയിലെ മാറ്റങ്ങൾ‌ ഉൾ‌പ്പെടുത്താത്ത ഫിനോടൈപ്പ് മാറ്റങ്ങളെക്കുറിച്ചുള്ള പഠനമാണ് എപിജെനെറ്റിക്സ്. എപിജനെറ്റിക്സിലെ ഗ്രീക്ക് പ്രിഫിക്‌സ് എപ്പി- (over- "ഓവർ, പുറത്ത്, ചുറ്റും") സൂചിപ്പിക്കുന്നത് പാരമ്പര്യത്തിന്റെ ജനിതക (DNA) അടിത്തറയ്‌ക്ക് പുറമേ "മുകളിൽ" അല്ലെങ്കിൽ "കൂടാതെ" സവിശേഷതകളാണ്. എപ്പിജനെറ്റിക്സ് മിക്കപ്പോഴും ജീൻ പ്രവർത്തനത്തെയും ആവിഷ്കാരത്തെയും (expression) ബാധിക്കുന്ന മാറ്റങ്ങളെ സൂചിപ്പിക്കുന്നു, എന്നാൽ പാരമ്പര്യമായി സംഭവിക്കുന്ന ഏതൊരു ഫിനോടൈപ്പിക് മാറ്റത്തെയും വിവരിക്കാനും ഇത് ഉപയോഗിക്കാം. സെല്ലുലാർ, ഫിസിയോളജിക്കൽ ഫിനോടൈപ്പിക് സ്വഭാവസവിശേഷതകളിലെ അത്തരം ഫലങ്ങൾ ബാഹ്യമോ പാരിസ്ഥിതികമോ ആയ ഘടകങ്ങളുടെ ഫലമായി ഉണ്ടാകാം, അല്ലെങ്കിൽ സാധാരണ വികസനത്തിന്റെ ഭാഗമാകാം. എപ്പിജനെറ്റിക്‌സിന്റെ അടിസ്ഥാന നിർവചനത്തിന് ഈ മാറ്റങ്ങൾ കോശങ്ങളുടെയും ജീവികളുടെയും സന്തതികളിൽ പാരമ്പര്യമായിരിക്കേണ്ടതുണ്ട്, [1]
വർഗ്ഗം:എപ്പിജനെറ്റിക്സ്
ചീഫ് ഗസ്റ്റ്
എബിരാജ് സംവിധാനം ചെയ്ത് 1975 ൽ പുറത്തിറങ്ങിയ മലയാള ചലച്ചിത്രമാണ് ചീഫ് ഗസ്റ്റ്. ടി കെ ബാലചന്ദ്രൻ ആണ് നിർമാതാവ്. പ്രേം നസീർ, ജയഭാരതി, അടൂർ ഭാസി, മുതുകുളം രാഘവൻ പിള്ളയും പ്രധാന വേഷങ്ങളിൽ അഭിനയിച്ചു. എ. ടി. ഉമ്മർ സംഗീതസംവിധാനം നിർവഹിച്ചു
അഭിനേതാക്കൾ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:ടി. കെ ബാലചന്ദ്രൻ നിർമ്മിച്ച ചലച്ചിത്രങ്ങൾ
അൽമസാൻ
സ്പെയിനിലെ സോറിയ പ്രവിശ്യയിലുള്ള ഔ മുനിസിപ്പാലിറ്റിയാണ്‌ അൽ‌മസാൻ. ഡുവേറോ നദിയുടെ തീരത്ത് സ്ഥിതി ചെയ്യുന്ന ഈ പട്ടണത്തിന് അറബികളാണ് ഈ പേരിട്ടത് 2004ലെ സെൻസസ് (INE) പ്രകാരം മുൻസിപ്പാലിറ്റിയിൽ 5,755 പേർ വസിക്കുന്നു. പ്രശസ്തമായ ഒരു മതിലിന്റെ അവശിഷ്ടങ്ങൾ, മെർക്കാടോ, ഹെരേരോസ് എന്നീ രണ്ടു പ്രവേശന കവാടങ്ങൾ എന്നിവ കൂടാതെ കുറെ പള്ളികളും ഈ പട്ടണത്തിലുണ്ട്.
വേങ്ങപ്പള്ളി ഗ്രാമപഞ്ചായത്ത്
വയനാട്ടിലെ വൈത്തിരി താലൂക്കിൽ ഉൾപ്പെട്ട കൽപറ്റ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്ത് ആണ് വേങ്ങപ്പള്ളി. ജില്ലാ ആസ്ഥാനമായ കൽപ്പറ്റയിൽ നിന്ന് 8 കിലോമീറ്റർ അകലെ സ്ഥിതി ചെയ്യുന്നു.
ജനസംഖ്യ
21.16 ചതുരശ്രകിലോമീറ്റർ വിസ്തീർണ്ണത്തിൽ കിടക്കുന്ന ഈ ഗ്രാമപഞ്ചായത്തിലെ ജനസംഖ്യ, 2001-ലെ സെൻസസ് പ്രകാരം 10995 ആണ്. ഇതിൽ 5413 ആണുങ്ങളും 5582 പെണ്ണുങ്ങളും ആണ്. ഇവിടത്തെ സാക്ഷരത 81.34% ആണ്.
വാർഡുകൾ
ഈ ഗ്രാമപഞ്ചായത്തിൽ 13 വാർഡുകളാണ് ഉള്ളത്.
പുറത്തുനിന്നുള്ള കണ്ണികൾ
വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
തരിയോട് ഗ്രാമപഞ്ചായത്ത്
2001 ലെ സെൻസസ് പ്രകാരം തരിയോട് ഗ്രാമപഞ്ചായത്തിലെ ജനസംഖ്യ 10236  ഉം സാക്ഷരത 84.41% ഉം ആണ്‌.
അവലംബം
വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
മാറ്റിൽഡാസ് ഹോൺഡ് വെപ്പർ
അണലി വർഗ്ഗത്തിലെ വളരെ ചെറിയ ഒരിനമാണ് മാറ്റിൽഡാസ് ഹോൺഡ് വെപ്പർ അഥവാ അതെറൈസ് മാറ്റിൽഡ. 2010-2011 കാലയളവിൽ നടന്ന ബയോളജിക്കൽ സർവേയിൽ കിഴക്കൻ ആഫ്രിക്കയിലെ ടാൻസാനിയായിൽ നിന്നുമാണ് ഇവയെ കണ്ടെത്തിയത്. ഐ.യു.സി.എൻ. ചുവന്ന പട്ടികയിൽ ഗുരുതരമായ വംശനാശത്തിന്റെ വക്കിലാണ് ഇവയെ ഉൾക്കൊള്ളിച്ചിരിക്കുന്നത്. മഞ്ഞയും കറുപ്പും കലർന്ന നിറമാണ് ഇവയുടെ ശരീരത്തിന്. 60 സെന്റീമീറ്റർ (2.1 അടി) മാത്രമാണ് ഇവയുടെ നീളം. ഇവയുടെ കണ്ണുകൾക്കു മുകളിലായി കൊമ്പു പോലെ രണ്ടു ശൽകങ്ങൾ കാണപ്പെടുന്നു. ഉസമ്പറ ബുഷ് വൈപ്പറുമായി ഇവയ്ക്ക് സാമ്യമുണ്ട്.
അവലംബം
വർഗ്ഗം:അണലികൾ
ടൈറാനോസോറൊപ്പസ്
ട്രെസ് ഫോസ്സിൽ മാത്രം കിട്ടിയിട്ടുള്ള ഒരു ദിനോസർ ആണ് ടൈറാനോസോറൊപ്പസ്. ഇവ ഇക്നോജെനുസ് ആണ് എന്ന് കരുതിപ്പോരുന്നു. ഇവയുടെ കാല്പാടുകൾ കണ്ടു കിട്ടുന്നത് 1984-ൽ ആണ്. ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.
അഭിപ്രായങ്ങൾ
ഇവ ഒരു അമ്ബ്ലിദക്ട്ട്യ്ലുസ് ആണ് എന്നും. അല്ല ഇവ ഒരു മുട്ടാബുറാസോറസ് ആണ് എന്ന് അഭിപ്രായങ്ങൾ വനിടുണ്ട്.
അവലംബം
വർഗ്ഗം:ദിനോസർ ഫോസിലുകൾ വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
അലൻ റിക്മൻ
അലൻ സിഡ്നി പാട്രിക് റിക്മാൻ  (21 February 1946 – 14 January 2016) നിരവധി ചലച്ചിത്രങ്ങളിലും നാടകങ്ങളിലും വേഷമിട്ട ഇംഗ്ലീഷ് നടനും സംവിധായകനുമാണ്. റോയൽ അക്കാദമി ഒവ് ഡ്രമാറ്റിക് ആർട്ട് ഇൻ ലൻഡനിൽ പരിശീലിച്ച അദ്ദേഹം റൊയൽഷേക്സ്പിയർ കമ്പനി അംഗവുമാണ്. ഡൈ ഹാർഡൈലെ ഹാൻസ് ഗ്രുബെറും ഹാരിപോട്ടറിലെ സെവെറസ് സ്നെയ്പും ആഗോള പ്രശസ്തി നേടിക്കൊടുത്തു.
ട്രപിസോയ്ഡ് അസ്ഥി
ട്രപിസോയ്ഡ് അസ്ഥി (ലെസ്സർ മൾട്ടാങ്കുലാർ അസ്ഥി) മനുഷ്യനുൾപ്പെടെയുള്ള നാൽക്കാലികളിൽ കാണുന്ന ഒരു കാർപൽ അസ്ഥിയാണ്. കാർപൽ അസ്ഥികളുടെ ഡിസ്റ്റൽ നിരയിലെ ഏറ്റവും ചെറിയ അസ്ഥിയാണിത്. ആപ്പുപോലുള്ള ആകൃതിയാണിതിനുള്ളത്. ആപ്പിന്റെ വീതിയുള്ള അറ്റം ഡോർസൽ (പിന്നിലുള്ള) പ്രതലത്തിനും വീതി കുറഞ്ഞ അറ്റം പാമാർ (കൈപ്പത്തിയുടെ വശത്തുള്ള) പ്രതലത്തിനും രൂപം നൽകുന്നു. പരസ്പരം സ്പർശിച്ചിരിക്കുന്നതും മൂർച്ചയുള്ള അരികുകൾ കൊണ്ട് വിഭജിച്ചതുമായ നാല് ഫേസറ്റുകളാണ് (അസ്ഥികളുമായി സന്ധിക്കുന്ന ഭാഗം) ഇതിനുള്ളത്. ഉരഗങ്ങളുടെയും ഉഭയജീവികളുടെയും രണ്ടാമത് ഡിസ്റ്റൽ കാർപൽ അസ്ഥിയോട് തത്തുല്യമാണ് ഈ അസ്ഥി.
ഗ്രീക്ക് ഭാഷയിൽ ട്രപീസിയോൺ (തുല്യമല്ലാത്ത ചതുഷ്കോണം) എന്ന വാക്കിൽ നിന്നാണ് ഈ അസ്ഥിയുടെ പേര് ഉടലെടുത്തത്. ട്ര എന്നാൽ നാല് എന്നും പെസ എന്നാൽ കാലെന്നോ വക്കെന്നോ അർത്ഥമുള്ളതിനാൽ ചെറിയ മേശ എന്നും ഈ വാക്കിന് അർത്ഥമുണ്ട്.
പ്രതലങ്ങൾ
സുപ്പീരിയർ പ്രതലം ചതുഷ്കോണവും മിനുസമുള്ളതും ചെടുതായി അവതലവും (കോൺകേവ്) ആണ്. സ്കഫോയ്ഡ് അസ്ഥിയോട് ഈ പ്രതലം സന്ധിക്കുന്നു.
ഇൻഫീരിയർ പ്രതലം രണ്ടാമത് മെറ്റാകാർപൽ അസ്ഥിയുടെ പ്രോക്സിമൽ ഭാഗവുമായി സന്ധിക്കുന്നു. ഇത് ഒരു വശത്തുനിന്ന് മറു വശത്തേയ്ക്ക് ഉത്തലവും (കോൺവെക്സ്) മുന്നിൽ നിന്ന് പിന്നിലേക്ക് അവതലവും (കോൺകേവ്) ആണ്. ഒരു വരമ്പ് (റിഡ്ജ്) കാരണം ഇത് തുല്യമല്ലാത്ത രണ്ട് ഭാഗങ്ങളായി തിരിഞ്ഞിരിക്കുന്നു.
ഡോർസൽ പ്രതലവും പാമാർ പ്രതലവും ലിഗമെന്റുകൾ യോജിക്കുന്നതിനാൽ പരുക്കനാണ്. ഡോർസൽ പ്രതലമാണ് വലുത്.
ലാറ്ററൽ പ്രതലം മിനുസമുള്ളതും ഉത്തലവുമാണ് (കോൺവെക്സ്). ഇത് ട്രപ്പീസിയവുമായി സന്ധിക്കുന്നു.
മീഡിയൽ പ്രതലം മുൻ ഭാഗത്ത് കാപിറ്റേറ്റ് അസ്ഥിയുമായി സന്ധിക്കുന്നതിനു വേണ്ടി അവതലവും (കോൺകേവ്) മിനുസമുള്ളതുമാണ്. ഇന്ററോഷ്യസ് ലിഗമെന്റുമായി യോജിക്കുന്നതു കാരണം പിൻ ഭാഗം പരുപരുത്തതാണ്.
ചിത്രശാല
വർഗ്ഗം:കൈ അസ്ഥികൾ
അക്കർമാശി
മറാത്തി സാഹിത്യകാരനായ ശരൺകുമാർ ലിംബാളെയുടെ ആത്മകഥയാണ് അക്കർമാശി (മറാഠി: अक्करमाशी). 'അക്കർമാശി' എന്നാൽ ജാതിഭ്രഷ്ടൻ എന്നാണ് അർത്ഥം. സമൂഹത്തെ ദളിതന്റെ വീക്ഷണകോണിൽ നിന്ന് കാണുന്ന ഒരു പുസ്തകമാണിത്. കാളിയത്ത് ദാമോദരൻ നടത്തിയ ഈ കൃതിയുടെ മലയാള പരിഭാഷയ്ക്ക് വിവർത്തനസാഹിത്യത്തിനുള്ള 2006-ലെ കേരള സാഹിത്യ അക്കാദമി പുരസ്കാരം ലഭിച്ചു.
=പ്രമേയം=
മഹാരാഷ്ട്ര, കർണാടക സംസ്ഥാനങ്ങളുടെ അതിർത്തി ഗ്രാമത്തിൽ മഹാർജാതിക്കാരുടെ കോളനിയിൽ നാട്, ഭാഷ, അമ്മ, അച്ഛൻ, ജാതി, മതം ഇങ്ങനെ എല്ലാ സംഗതികളിലും ഭാഗ്യഹീനനായി വ്യക്തിത്വം നിഷേധിക്കപ്പെട്ട് ജീവിക്കേണ്ടിവന്ന ശരൺകുമാർ ലിംബാളെയുടെ ആത്മ നൊമ്പരങ്ങളാണ് ഗ്രന്ഥം പറയുന്നത്. ദാരിദ്ര്യം, അനാഥത്വം, ജാതിയുടെ അടിസ്ഥാനത്തിലുള്ള വിവേചനം, എന്നിവയെല്ലാം ഈ കൃതിയിൽ കാണാം
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാള വിവർത്തന ഗ്രന്ഥങ്ങൾ വർഗ്ഗം:ആത്മകഥകൾ വർഗ്ഗം:ദലിത് സാഹിത്യം
ജനപദം
right|thumb|300px|പതിനാറു മഹാജനപദങ്ങൾ സൂചിപ്പിക്കുന്ന ഭൂപടം. വേദകാലത്ത് ഇന്ത്യയിൽ നിലനിന്നിരുന്ന ജനസമൂഹങ്ങളെയാണ്‌ ജനപദങ്ങൾ എന്നു വിളിക്കുന്നത്. ഇക്കാലത്ത് വൻയാഗങ്ങൾ നടത്തിയ രാജാക്കന്മാർ, ജനങ്ങളുടെ രാജാവ് എന്നതിലുപരിയായി ജനപദങ്ങളുടെ രാജാവ് എന്നാണ്‌ അറിയപ്പെട്ടിരുന്നത്. ജനങ്ങൾ കാലുറപ്പിച്ച ഭൂമി എന്നാണ്‌ ജനപദം എന്ന വാക്കിനർത്ഥം ‌.
പരിണാമം
പുരാതന ഇന്ത്യയിലെ രാഷ്ട്രീയക്രമങ്ങൾ ആരംഭിച്ചത് ജന‍ എന്ന് അറിയപ്പെട്ട അർദ്ധ-പ്രാകൃതഗോത്ര സമൂഹങ്ങളിൽ നിന്നായിരുന്നു എന്ന് കരുതപ്പെടുന്നു. ആദ്യകാല വേദഗ്രന്ഥങ്ങൾ ആര്യന്മാരുടെ പല 'ജന'കളെ പ്രതിപാദിക്കുന്നു. ഇവർ അർദ്ധ-പ്രാകൃതഗോത്ര വ്യവസ്ഥിതിയിൽ ജീവിച്ചു, തമ്മിലും ആര്യന്മാരല്ലാത്ത മറ്റ് ഗോത്രങ്ങളുമായും പശുക്കൾ, ആടുകൾ, പുൽമേടുകൾ എന്നിവയ്ക്കുവേണ്ടി യുദ്ധം ചെയ്തു. ഈ ആദ്യകാല വേദ ജനങ്ങൾ പിന്നീട് കൂടിച്ചേർന്ന് ഇതിഹാസകാലഘട്ടത്തിലെ ജനപദങ്ങളായത്.
ജീവിതരീതി
ജനപദങ്ങളിൽ ജനങ്ങൾ കുടിലുകളിലാണ്‌ വസിച്ചിരുന്നത്. ഇവർ കന്നുകാലികളേയും മറ്റു മൃഗങ്ങളേയും വളർത്തിയിരുന്നു. അരി, ഗോതമ്പ്, ബാർലി, പയറുവർഗങ്ങൾ, കരിമ്പ്, എള്ള്, കടുക് തുടങ്ങിയവ കൃഷി ചെയ്തിരുന്നു. മൺപാത്രങ്ങളും ഇവർ നിർമ്മിച്ചിരുന്നു.
മഹാജനപദം
ബി.സി.ഇ. ആറാം നൂറ്റാണ്ടിനോടടുത്ത് ചില ജനപദങ്ങൾ മറ്റുള്ളവയെ അപേക്ഷിച്ച് കൂടുതൽ പ്രാധാന്യം കൈവരിച്ചു. ഇവ മഹാജനപദങ്ങൾ എന്നറിയപ്പെട്ടു. മിക്ക മഹാജനപദങ്ങളും ഒരു തലസ്ഥാനനഗരത്തിനു ചുറ്റുമായാണ്‌ രൂപം കൊണ്ടത്. മിക്ക തലസ്ഥാനങ്ങളും മരം, കല്ല്, ഇഷ്ടിക തുടങ്ങിയവ കൊണ്ട് കോട്ട കെട്ടി ഭദ്രമാക്കിയിരുന്നു. മഹാജനപദങ്ങൾ സൈന്യത്തെ സജ്ജമാക്കുകയും, ജനങ്ങളിൽ നിന്ന് നികുതി പിരിക്കുകയും ചെയ്തു. മരത്തിനു പകരം ഇരുമ്പു കൊണ്ടുള്ള കലപ്പകൾ ഉപയോഗിച്ച് നിലം ഉഴുന്ന കൃഷിരീതിയും ഇക്കാലത്ത് വികസിച്ചു.
അവലംബം
വിഭാഗം:ഇന്ത്യാചരിത്രം വിഭാഗം:സമൂഹം വിഭാഗം:സംസ്കാരം
ബൃഹത് കഥ
അനേകം കഥകളും ഉപകഥകളും ഉൾക്കൊള്ളിച്ച് പൈശാചി ഭാഷയിൽ  ഗുണാഢ്യനാൽ‌ രചിക്കപ്പെട്ടതാണ് ബൃഹദ്‌കഥ. ഏഴുഭാഗങ്ങളിലായി ഏഴുലക്ഷം ശ്ലോകങ്ങളിലൂടെയാണ് ഇതിന്റെ മൂല രചന നടത്തിയിട്ടുള്ളതെങ്കിലും, ഏഴാം ഖണ്ഡം മാത്രം ബാക്കിയാവുകയും ബാക്കി ഭാഗങ്ങൾ ഗ്രന്ഥകാരനാൽത്തന്നെ നശിപ്പിക്കപ്പെടുകയുമാണുണ്ടായത്.
ഐതിഹ്യം
സംസ്കൃതത്തിൽ അഗാധമായ പാണ്ഡിത്യമുള്ള ഇദ്ദേഹം ശതവാഹനരാജാവിന്റെ സദസ്യനായിരുന്നു. ഒരു തർ‌ക്കത്തിന്റെ പേരിൽ താൻ പഠിച്ച സംസ്കൃത-പ്രാകൃത-ദേശഭാഷകളെല്ലാം അദ്ദേഹത്തിന് ഉപേക്ഷിക്കേണ്ടതായി വന്നു. മൗനവ്രതം ആചരിച്ച് തപസ്സു ചെയ്ത ഇദ്ദേഹത്തിന് വനവാസികളായ പുളിന്ദന്മാർ അവരുടെ ഭാഷ വശമാക്കിക്കൊടുത്തു. ശേഷം ഗ്രന്ഥരചന നടന്നു. പ്രചരണാർത്ഥം രാജാവിനെ സമീപിച്ചെങ്കിലും ഹീനഭാഷയായ പൈശാചിയിൽ എഴുതിയതിനാലും, കാട്ടിൽ വെച്ച് എഴുതിയതിനാൽ എഴുതുവാനുള്ള മഷി ലഭിയ്ക്കാത്തതിനാൽ സ്വന്തം രക്തത്താൽ എഴുതപ്പെട്ടതിനാലും രാജാവ് ഗ്രന്ഥത്തെ തിരസ്കരിച്ചു. ഇതിൽ മനം നൊന്ത് ഗുണാഢ്യൻ തന്റെ രചന ശിഷ്യന്മാർക്കും പക്ഷിമൃഗാദികൾക്കും വായിച്ചുകൊടുക്കുകയും പിന്നീട് അഗ്നിക്കിരയാക്കുകയും ചെയ്തു. ഈ പ്രവൃത്തിയിൽ വിഷണ്ണനായ രാജാവ് ഗുണാഢ്യനെ സമീപിക്കുകയും ബാക്കിയായ ഒരു ലക്ഷം ശ്ലോകങ്ങളെ സ്വീകരിക്കുകയും പ്രചരിപ്പിക്കുകയുമാണുണ്ടായത്.
ചരിത്രത്തിൽ
ക്രിസ്തുവർഷത്തിന്റെ ആദ്യശതകത്തിലോ അതിനു മുൻപോ ആണ് ഇദ്ദേഹത്തിന്റെ ജീവിതകാലം എന്ന് അനുമാനിക്കപ്പെടുന്നു. ഈ കാലത്ത് പഞ്ചാബ് ഭരിച്ചിരുന്ന മേനന്ദർ ആണ് സാതവാഹനൻ എന്നും ഗുണാഢ്യൻ എന്നത് തൂലികാനാമമാണെന്നും ഗ്രന്ഥരചയിതാവിന്റെ യഥാർത്ഥനാമം നാഗഭിക്ഷു അഥവാ നാഗാർജ്ജുനൻ ആണെന്നും ചരിത്രകാരന്മാർ അഭിപ്രായപ്പെടുന്നു.
ബൃഹത് കഥയുടെ സ്വാധീനം
ഈ ഗ്രന്ഥം പിൽക്കാലത്ത് ചെലുത്തിയ സ്വാധീനം വളരെ വലുതാണ്. ഇന്ത്യയിലുണ്ടായ ഏതൊരു മികച്ച ഇതിഹാസ കൃതിയോടും കിടപിടിക്കുന്ന ബൃഹത് കഥ, പിന്നീട് വിവിധ പേരുകളിൽ സംസ്കൃതത്തിലേക്കും തുടർന്ന് ലോകത്തിലെ പല ഭാഷകളിലേക്കും വിവർത്തനം ചെയ്യപ്പെടുകയും ചെയ്തു. സംസ്കൃതത്തിലേക്ക് വിവർത്തനം ചെയ്യപ്പെട്ടതിൽ പ്രമുഖമായത്, കാശ്മീരി കവികളായ ക്ഷേമേന്ദ്രന്റെ ബൃഹത്കഥാ മഞ്ജരിയും സോമദേവഭട്ടന്റെ  കഥാസരിത്സാഗരവും നേപ്പാളി കവിയായ ബുദ്ധസ്വാമിയുടെ ബൃഹദ്‌കഥാശ്ലോകസംഗ്രഹവുമാണ് അനന്തരം വന്ന ഭാസൻ, കാളിദാസൻ തുടങ്ങിയവരുടെ കൃതികളിൽ ഈ സ്വാധീനം കാണാം. കൂടാതെ ദക്ഷിണഭാരതത്തിൽ പെരുംകതൈ, നരവാണൻ തുടങ്ങിയ ഗ്രന്ഥങ്ങളും ഇവയിൽ ചിലതാണ്.
പുറത്തേയ്ക്കുള്ള കണ്ണികൾ
http://www.teluguuniversity.ac.in/museum/pages/gunadya%20brihatkatha.html
വിഭാഗം:സംസ്കാരം വിഭാഗം:ഗ്രന്ഥങ്ങൾ
ഗോകർണനാഥേശ്വര ക്ഷേത്രം
ഇന്ത്യയിലെ കർണാടകയിലെ മംഗലാപുരത്തെ കുദ്രോളി പ്രദേശത്താണ് കുദ്രോലി ശ്രീ ഗോകർനനാഥ ക്ഷേത്രം എന്നറിയപ്പെടുന്ന ഗോകർണനാഥേശ്വര ക്ഷേത്രം. ശ്രീനാരായണഗുരു പ്രതിഷ്ഠിക്കപ്പെട്ട ഈ ക്ഷേത്രം ശിവന്റെ ഒരു രൂപമായ ഗോകർണനാഥന് സമർപ്പിച്ചിരിക്കുന്നു. 1912-ൽ അധ്യക്ഷ ഹൊയ്ഗെബസാർ കൊരഗപ്പയാണ് ഈ ക്ഷേത്രം പണികഴിപ്പിച്ചത്. മംഗലാപുരം നഗരത്തിന്റെ മധ്യഭാഗത്ത് നിന്ന് രണ്ട് കിലോമീറ്റർ അകലെയാണ് ക്ഷേത്രം. വിവിധ ദേവന്മാരുടെയും ദേവതകളുടെയും ചുവർച്ചിത്രങ്ങളാൽ അലങ്കരിച്ച ഗോപുരം (ഗോപുരം പോലുള്ള ഘടന ) ക്ഷേത്രത്തിൽ കാണപ്പെടുന്നു. ഹിന്ദു ഇതിഹാസങ്ങളിലെ രംഗങ്ങൾ ചുവർച്ചിത്രങ്ങളിൽ ചിത്രീകരിക്കുന്നു.
ഉത്ഭവം
ബില്ലാവ സമൂഹം പരമ്പരാഗതമായി യോദ്ധാക്കൾ (സൈന്യത്തിലെ അമ്പെയ്ത്തിൽ പ്രാവീണ്യമുള്ള തലവൻമാർ / സൈനികർ), പ്രാദേശിക വൈദ്യന്മാർ എന്നിവർ ആത്മീയ മണ്ഡലത്തിൽ തങ്ങൾക്കുവേണ്ടി ഒരു ഇടം (ആത്മീയ വഴിപാടുകളുടെ കാര്യത്തിൽ അവരുടെ ഇഷ്ടപ്രകാരം) കൊത്തിവയ്ക്കാൻ ആഗ്രഹിച്ചു. അത്തരമൊരു സാഹചര്യത്തിലാണ് ഈ ആത്മീയ അന്വേഷണത്തിൽ അവരെ നയിക്കാനായി സമൂഹം നാരായണ ഗുരുവിൽ ഒരു രക്ഷകനെ കണ്ടെത്തിയത്. ആത്മീയതയിൽ അറിവും പരിചയവുമുള്ള നാരായണ ഗുരു (ശൈവമതം) അവരുടെ ദേവതയായ ശിവന്റെ ക്ഷേത്രം പണിയാൻ സഹായിക്കുന്നതിന് ബില്ലാവുകൾക്ക് അനുയോജ്യമായ വഴികാട്ടിയും ഗുരുവും (മംഗലാപുരത്തിന്റെ ഇന്ത്യയുടെ തെക്ക് നിന്ന്) ആയി.
നാരായണ ഗുരു ഏറ്റെടുത്ത പ്രവർത്തനങ്ങളെക്കുറിച്ച് കേരളത്തിലെ ക്ഷേത്രങ്ങളിലൂടെ ഒരു പ്രമുഖ ബില്ലവ നേതാവ് അദ്ധ്യക്ഷ എച്ച്. കൊരഗപ്പ 1908-ൽ ശ്രീ നാരായണ ഗുരു സന്ദർശിച്ചു. സമഗ്രതയ്ക്കും ജീവകാരുണ്യ പ്രവർത്തനത്തിനും പേരുകേട്ട അദ്ധ്യക്ഷ ഹൊയ്‌ഗെബസാർ കൊരഗപ്പ മംഗലാപുരത്തെ അറിയപ്പെടുന്ന ഒരു ബിസിനസുകാരനായിരുന്നു. ഹൊയ്ഗെ ബസാറിൽ ഒരു വലിയ ടൈൽ ഫാക്ടറി അദ്ദേഹം സ്വന്തമാക്കി. അവിടെ അദ്ദേഹത്തിന് ബിസിനസ്സ് ഓഫീസുകളുണ്ടായിരുന്നു. ടൈൽ ഫാക്ടറിയെ ഹാമിഡിയാ ടൈൽ വർക്ക്സ് (1905-ൽ സ്ഥാപിതമായത്) എന്ന് വിളിച്ചിരുന്നു. മിഡിൽ ഈസ്റ്റ്, ആഫ്രിക്ക, സിംഗപ്പൂർ, മലേഷ്യ, ശ്രീലങ്ക, മ്യാൻമർ എന്നിവിടങ്ങളിലെ ബിസിനസ്സ് സംരംഭങ്ങൾ, മംഗലാപുരം ടൈലുകൾ, കൊപ്ര, സുഗന്ധവ്യഞ്ജനങ്ങൾ, ഉണങ്ങിയ മത്സ്യം, മറ്റ് പ്രകൃതി ഉൽപ്പന്നങ്ങൾ എന്നിവയുമായി 1900 കളിൽ രണ്ടാം ലോക മഹായുദ്ധം വരെ ശ്രീ കൊരഗപ്പ വ്യാപാരം നടത്തി. വളരെ സമ്പന്നനായ ഒരു ബിസിനസുകാരനായിരുന്നു ഇദ്ദേഹം. ജോർജ്ജ് രാജാവ് അഞ്ചാമൻ അദ്ദേഹത്തിന്റെ ജീവകാരുണ്യ പ്രവർത്തനത്തിന് ബഹുമതി നൽകി. തന്റെ പേരിൽ "കെ" (കൊരഗപ്പ) എന്നതിന് പകരം "സി" (കൊരഗപ്പ) ഉപയോഗിച്ച് അദ്ദേഹം ബിസിനസിൽ ഭാഗ്യവാനാണെന്ന് തെളിയിച്ചു.
അദ്ധ്യക്ഷ കോരഗപ്പയുടെ ക്ഷണം സ്വീകരിച്ച് 1908-ൽ നാരായണ ഗുരു മംഗലാപുരം സന്ദർശിച്ചു. അദ്ധ്യക്ഷ കോരഗപ്പ നൽകിയ കുതിരവണ്ടി കോച്ചിൽ കയറുന്നതിനായി നാരായണ ഗുരു മംഗലാപുരയിലെ കുദ്രോളി (നാരായണ ഗുരു തിരഞ്ഞെടുത്ത സ്ഥലങ്ങൾ, കുദ്രോലി, മുലിഹിത്തിലു എന്നിവയ്ക്കിടയിൽ) തിരഞ്ഞെടുത്തു. മംഗലാപുരത്തെ മുലിഹിത്തിലുവും ശിവക്ഷേത്രത്തിന് താൽപ്പര്യമുള്ള സ്ഥലമായിരുന്നു. കാരണം ആ സ്ഥലത്ത് ശിവാരാധന ഉയർന്നിരുന്നു. നാഥ് പാരമ്പര്യത്തിൽ നിന്നുള്ള വിശുദ്ധന്മാരുടെ സാന്നിധ്യമുള്ള മത്‌സേന്ദ്രനാഥ്, (ശ്രീ മംഗളദേവി (ലിംഗ രൂപ - പാർവതി ദേവി) ക്ഷേത്രത്തിന്റെ നിർമ്മാണത്തെ അനുഗ്രഹിച്ചു), തിലക്നാഥ് (മുലിഹിത്തിലുവിൽ അദ്ദേഹത്തിന്റെ സ്ഥാനത്ത് കല്ലൂർത്തി കൽകുഡ ദിവ / ദേമിഗോഡ് / ഭൂത (ശിവന്റെ കൂട്ടായ്മകൾ), മച്ചിന്ദ്രനാഥ്, ഗോരഖ്‌നാഥ് എന്നിവരും മുളിഹിത്തിലുവിൽ നെത്രാവതിയിൽ നിന്ന് കാലെടുത്തുവച്ചതായി വിശ്വസിക്കപ്പെടുന്നു. ഈ വിശുദ്ധന്മാരെല്ലാം ശിവന്റെ കടുത്ത അനുയായികളും തലമുറകളായി വരുന്നവരുമാണ്.
'''നാരായണ ഗുരുവിന് ഈ ക്ഷേത്രത്തിനായി പ്രത്യേകമായി ശിവലിംഗം (പ്രധാന ദേവത) ലഭിച്ചുവെന്ന് പറയപ്പെടുന്നു. നാരായണ ഗുരുവിന് ഈ ലിംഗം എങ്ങനെ ലഭിച്ചു, എവിടെ നിന്ന് ഈ ലിംഗം ലഭിച്ചു എന്നത് ഇപ്പോഴും ഒരു രഹസ്യമാണ്.'''
പണി ആരംഭിക്കാൻ ശ്രീ നാരായണ ഗുരു അദ്ധ്യക്ഷ കൊരഗപ്പയ്ക്ക് നൽകിയ അനുഗ്രഹത്തോടെ ക്ഷേത്ര നിർമ്മാണത്തിൽ സുഗമമായ പുരോഗതി ഉറപ്പായി. ഗോകർനനാഥ ക്ഷേത്ര, മംഗലാപുരം, ശിലാസ്ഥാപനം 1908-ൽ സിരി അമ്മ പൂജാർത്തിയും ചെന്നപ്പ പൂജാരിയും ദമ്പതികളാണ് ആദ്യം സ്ഥാപിച്ചത്. കോരഗപ്പ പൂജാരിയുടെ വളർത്തു മാതാപിതാക്കളായിരുന്നു അവർ. 1882 ൽ മംഗലാപുരത്തെ കങ്കന്നടിയിലെ ബ്രഹ്മ ബൈദാർക്കല ഗാരഡി ക്ഷേത്ര പണിയാൻ ഉത്തരവാദിയായ ഉഗ്ഗ പൂജാരിയുടെ മകനാണ് ചെന്നപ്പ പൂജാരി. 1912 ഫെബ്രുവരിയിൽ നാരായണ ഗുരു ഔപചാരികമായി ക്ഷേത്രം സമർപ്പിച്ചു. അദ്ദേഹം ഈ സ്ഥലത്തിന് ഗോകർനനാഥ ക്ഷേത്ര എന്ന് പേരിട്ടു.
ഗുരുവിന്റെ ഉപദേശപ്രകാരം ഗണപതി, സുബ്രഹ്മണ്യൻ, അന്നപൂർണേശ്വരി, ഭൈരവൻ, നവ ഗ്രഹങ്ങൾ (ഒമ്പത് ഗ്രഹങ്ങളുടെ പ്രഭുക്കൾ), ശനിശ്വരൻ, കൃഷ്ണൻ എന്നിവരുടെ വിഗ്രഹങ്ങൾ ക്ഷേത്രത്തിൽ സ്ഥാപിച്ചിട്ടുണ്ട്. ഭക്തർക്ക് ഈ സന്നിദാനങ്ങളിൽ (വാസസ്ഥലങ്ങളിൽ) ആരാധന നടത്താനും അനുഗ്രഹങ്ങൾ തേടാനും അവരുടെ പ്രശ്‌നങ്ങൾക്ക് ആശ്വാസം നൽകാനും ഇത് സഹായിച്ചിട്ടുണ്ട്. ക്ഷേത്രത്തിന് ആവശ്യമായ ഭൂമി അദ്ധ്യക്ഷ കോരഗപ്പ സംഭാവന ചെയ്യുക മാത്രമല്ല, ക്ഷേത്രത്തിന്റെ ആദ്യത്തെ ഭരണ മേധാവിയായി അദ്ദേഹത്തെ തിരഞ്ഞെടുക്കുകയും ചെയ്തു. ജനാർദ്ദൻ പൂജാരി(മുൻ കേന്ദ്രമന്ത്രിയും കോൺഗ്രസ് പ്രസിഡന്റും) (നവീകരണ മാസ്റ്റർ മൈൻഡ് / ആർക്കിടെക്റ്റ്), വിശ്വനാഥ്(ബി‌എൻ‌എസ് ഹോട്ടൽ), ചന്ദ്രശേഖർ(എസ്‌സി‌എസ് ഗ്രൂപ്പ്), ദാമോദർ സവർണ്ണ(രൂപ ഹോട്ടൽ), ജയ സി. സവർണ്ണ തുടങ്ങിയ കമ്മ്യൂണിറ്റിയിലെ പല വിശിഷ്ട അംഗങ്ങളിൽ‌ നിന്നും കൂടുതൽ‌ പിന്തുണയോടെ ഇന്നുവരെ കോരഗപ്പ കുടുംബം തുല്യ പിന്തുണയോടെ ക്ഷേത്രഭരണത്തെ നയിക്കുന്നു.
നവീകരണം
കോരഗപ്പ (കുദ്രോളി ക്ഷേത്ര പ്രസിഡന്റ്), വിശ്വനാഥ് (ബി‌എൻ‌എസ് ഹോട്ടൽ) (പ്രസിഡന്റ് വികസന സമിതി) എന്നിവരുടെ മകൻ ശ്രീ സോമസുന്ദരാമും ജനാർദ്ദൻ പൂജരിയുമായി (മുൻ കേന്ദ്രമന്ത്രിയും കോൺഗ്രസ് പ്രസിഡന്റും) ക്ഷേത്രം പുതുക്കിപ്പണിയാനുള്ള സാധ്യത ചർച്ച ചെയ്തു. തുടർന്ന് ധനസമാഹരണത്തിനായി ക്ഷേത്ര സമിതി ജനങ്ങളുടെ അടുത്തേക്ക് പോകാമെന്ന് തീരുമാനിച്ചു. ഇവിടെയാണ് ജനാർദ്ദൻ പൂജാരി "നവീകരണ മാസ്റ്റർ മൈൻഡ് / ആർക്കിടെക്റ്റ്" എന്ന പദവി നേടിയത്. പ്രധാനമായും ദക്ഷിണ കർണാടക, ഉഡുപ്പി, മുംബൈ പ്രദേശങ്ങൾ കേന്ദ്രീകരിച്ച് രാജ്യത്തുടനീളം റാലികൾ സംഘടിപ്പിച്ചു. ജനാർദ്ദൻ പൂജാരി അത്തരം നിരവധി റാലികളുടെ ഭാഗമായിരുന്നു. ദക്ഷിണ കർണാടകയിൽ നടന്ന ഒരു റാലിയിൽ, ഷോർട്ട്സ് ധരിച്ച ഒരാൾ ജനാർദ്ദൻ പൂജാരി വരെ നടന്ന് വികസന പ്രവർത്തനങ്ങൾക്ക് സംഭാവനയായി 5 പൈസ നൽകി. ആശ്ചര്യഭരിതരായ ജനാർദ്ദൻ പൂജാരി പണം എടുത്തു. ജനാർദ്ദൻ പൂജരിയുടെ പ്രസംഗത്തിനുശേഷം ആളുകൾ ഈ വ്യക്തിയെ തിരയാൻ ശ്രമിച്ചുവെങ്കിലും ആർക്കും അദ്ദേഹത്തെ കണ്ടെത്താൻ കഴിഞ്ഞില്ല. ഷോർട്ട്സ് ധരിച്ച ഈ മനുഷ്യന്റെ വഴി ഈ ധനസമാഹരണത്തെ അനുഗ്രഹിച്ചത് ശിവന്റെ അവതാരമാണെന്ന് ചിലർ വിശ്വസിക്കുന്നു. ഈ സംഭവത്തിന് ശേഷം ഫണ്ടുകൾ ഒഴുകാൻ തുടങ്ങിയെന്ന് വിശ്വസിക്കപ്പെടുന്നു. ആളുകൾ മുന്നോട്ട് വന്ന് ക്ഷേത്രത്തിലേക്ക് സംഭാവന നൽകി. ജനങ്ങളുടെ ശക്തി കാണിച്ച ഒരു മഹത്തായ വ്യവഹാരമായിരുന്നു അത്. ഈ ക്ഷേത്രം ആരംഭിച്ചത് ഒരു മനുഷ്യന്റെ കാഴ്ചപ്പാടോടെയാണ് - സ്ഥാപകൻ എച്ച്. കൊരഗപ്പയും ഇന്ന് സമൂഹത്തിലെ പ്രമുഖ അംഗങ്ങളുടെയും ക്ഷേത്ര സമിതിയുടെയും മാർഗ്ഗനിർദ്ദേശത്തോടെയാണ് നിലകൊള്ളുന്നത്. ഗോകർണനാഥേശ്വര ക്ഷേത്രം ഒരു യാഥാർത്ഥ്യമാണ്.
ഇന്നത്തെ ക്ഷേത്രം അതിന്റെ യഥാർത്ഥ കേരള ശൈലിയിൽ നിന്ന് ചോള ശൈലിയിലുള്ള വാസ്തുവിദ്യയിൽ രൂപകൽപ്പന ചെയ്ത് നിർമ്മിച്ച വാസ്തുശില്പിയായിരുന്നു സ്താപതി കെ. ദക്ഷിണമൂർത്തി. 60 അടി ഉയരവും വളരെ മനോഹരവുമാണ് പുതിയ ഗോപുരം. തെരഞ്ഞെടുപ്പ് റാലിയിൽ കൊല്ലപ്പെടുന്നതിന് തൊട്ടുമുമ്പ് 1991-ൽ മുൻ പ്രധാനമന്ത്രി രാജീവ് ഗാന്ധി നവീകരിച്ച ഗോകർണനാഥ ക്ഷേത്ര ഉദ്ഘാടനം ചെയ്തു. ക്ഷേത്രത്തിന്റെ കവാടത്തിൽ 1966-ൽ നാരായണ ഗുരുവിന്റെ മാർബിൾ പ്രതിമ സ്ഥാപിക്കുകയും വിലയേറിയ രത്നങ്ങൾ പതിച്ച കിരീടം ഭക്തർ പിന്നീട് നൽകുകയും ചെയ്തു. നവീകരണച്ചെലവ് Rs. ഒരു കോടി ഉള്ള ക്ഷേത്രം ഇപ്പോൾ മംഗലാപുരത്തിലെ ഏറ്റവും വലിയ ക്ഷേത്രങ്ങളിലൊന്നായി മാറിയിരിക്കുന്നു.
2007-ൽ ഭഗവാൻ ഹനുമാൻ മന്ദിർ ഗോകാർനാഥ ക്ഷേത്ര പരിസരത്ത് പ്രവേശന കവാടത്തിൽ പണിതു. ഭഗവാൻ ഹനുമാൻ മന്ദിർ ക്ഷേത്രത്തിന് സൗന്ദര്യം നൽകുന്നു.
മംഗലാപുരത്തെ അത്താവറിലെ ഗോരി ഗുഡ്ഡെയിൽ എച്ച്. കൊരഗപ്പ, എച്ച്. സോമപ്പ എന്നിവരുടെ സമാധികളും അവരുടെ മരണപ്പെട്ട കുടുംബാംഗങ്ങളും കുടുംബ പ്ലോട്ടിൽ ഉചിതമായ മാർക്കറുകളുമായി കിടക്കുന്നു. ശ്രീ കൊരഗപ്പയുടെ യഥാർത്ഥ അമ്മയായ ഉഗ്ഗപ്പുവിന്റെ ശവകുടീരം ശ്രീ കൊരഗപ്പ തന്നെ സ്ഥാപിച്ച ഗോരി ഗുഡ്ഡെയിൽ കാണാം. ഗണേശപുരിയിലെ ഭഗവാൻ നിത്യാനന്ദയുടെ ഒരു വലിയ ഭക്തൻ കൂടിയായിരുന്നു അദ്ധ്യക്ഷ കൊരഗപ്പ. ബന്ദറിലെ ഗുഡ്ഷെഡ് റോഡിലുള്ള അദ്ധ്യക്ഷ കൊരഗപ്പയുടെ വീട്ടിൽ ഭഗവാൻ നിരവധി അത്ഭുതങ്ങൾ ചെയ്തു. ഭഗവാൻ നിത്യാനന്ദയുടെയും അദ്ധ്യക്ഷ കൊരഗപ്പയുടെയും ആദ്യ കൂടിക്കാഴ്ച 31-ാം പേജിലെ അവധൂത് ഭഗവൻ നിത്യാനന്ദ എന്ന പുസ്തകത്തിൽ വിവരിച്ചിരിക്കുന്നു. ബെവിനക്കോപ്പയിലെ നിത്യാനന്ദ ധ്യാന മന്ദിരയിലെ സ്വാമി വിജയാനന്ദയാണ് പുസ്തകം രചിച്ചിരിക്കുന്നത്. അതിശയിപ്പിക്കുന്ന ഒരു വസ്തുതയാണ് പരമമായ ദത്താത്രേയ അവധൂത് ഭഗവാൻ നിത്യാനന്ദയ്ക്ക് അദ്ധ്യക്ഷ കോരഗപ്പയുമായി അടുത്ത ബന്ധം ഉണ്ടായിരുന്നതിനാൽ, ഗോകർനാഥ് ക്ഷേത്രത്തിലെ അധികാരികൾ ഒരിക്കലും ഭഗവാൻ നിത്യാനന്ദന്റെ പ്രതിമ ക്ഷേത്രപരിസരത്ത് സ്ഥാപിച്ചിട്ടില്ല.
അദ്ധ്യക്ഷ കൊരഗപ്പയുടെ മകൻ ശ്രീ എച്ച്. സോമസുന്ദർ പ്രസിഡന്റായിരുന്നു. ക്ഷേത്രകാര്യങ്ങൾ അഭിസംബോധന ചെയ്യുന്നതിനും ക്ഷേത്രത്തിന് പ്രാധാന്യം നൽകുന്നതിനും അദ്ദേഹത്തിന്റെ ഭരണകാലത്ത് ശ്രമം നടന്നു. ഇന്ന് എച്ച്.എസ്. സൈറാം അദ്ധ്യക്ഷ കൊരഗപ്പയുടെ ചെറുമകനാണ് പ്രസിഡന്റും ആത്മീയതയെ ശാക്തീകരിക്കാനും ജനങ്ങളെ പ്രാപ്തരാക്കാനും സഹായിക്കാനായി ശ്രീ അദ്ധ്യക്ഷ കൊരഗപ്പയുടെ ഈ പാരമ്പര്യവും കാഴ്ചപ്പാടും തുടരുന്നു. ക്ഷേത്രത്തിന്റെ ആഢംബരം വർദ്ധിപ്പിക്കാനുള്ള സൈറാമിന്റെ ശ്രമത്തിനൊപ്പം, ഏറ്റവും പുതിയത് മഹാസ്തംബമാണ്. അദ്ദേഹം വ്യക്തിപരമായി കേരളം സന്ദർശിക്കുകയും ഡിസൈനർമാർ രൂപകൽപ്പന ചെയ്ത ഡിസൈൻ നേടുകയും ചെയ്തു. പ്രശസ്ത ഇന്ത്യൻ-അമേരിക്കൻ ഗണിതശാസ്ത്രജ്ഞൻ സാഗുൻ ചാനിലോ അദ്ധ്യക്ഷ കൊരഗപ്പയുടെ കൊച്ചുമകനും എച്ച്. സോമപ്പയുടെ ചെറുമകനുമാണ്.
നാരായണ ഗുരുവിന്റെ അത്ഭുതങ്ങൾ
ഷൈവിസം രംഗത്തെ ആത്മീയ അന്വേഷണങ്ങളാൽ നാരായണ ഗുരു ഇന്ത്യയുടെ തെക്കൻ ഭാഗത്ത് ബഹുമാനിക്കപ്പെട്ടു. ആളുകളെ സഹായിക്കുന്ന നിരവധി അത്ഭുതങ്ങൾ അദ്ദേഹം ചെയ്തു.
ഉത്സവങ്ങൾ
നിരവധി ഉത്സവങ്ങൾ ക്ഷേത്രം ആചരിക്കുന്നു. മഹാ ശിവരാത്രി, കൃഷ്ണഷ്ടമി, ഗണേഷ് ചതുർത്ഥി, നാഗര പഞ്ചമി, ദീപാവലി, നവരാത്രി, ശ്രീ നാരായണ ജയന്തി എന്നിവ പരമ്പരാഗത ആഘോഷങ്ങളോടും ആഡംബരത്തോടും കൂടി ആഘോഷിക്കുന്നു. ഇതിന് ലോകമെമ്പാടും ആരാധകരുണ്ട്. മുൽക്കി, ഉഡുപ്പി, കട്പാഡി എന്നിവിടങ്ങളിലാണ് ക്ഷേത്ര ശാഖകൾ.
ശ്രീ നാരായണ ഗുരുവിന്റെ ജന്മദിനം ആചാരപരമായി പിന്തുടരുന്നു. ദിവസവും സന്ദർശിക്കുന്ന ഭക്തർക്ക് ഭക്ഷണം നൽകുന്ന ആചാരവും ക്ഷേത്രം പിന്തുടരുന്നു.
നവരാത്രി
വളരെ ആഡംബരത്തോടെയാണ് ദസറ ഉത്സവം ആഘോഷിക്കുന്നത്. ഈ ക്ഷേത്രത്തിലെ ദസറ ആഘോഷങ്ങളെ മംഗലാപുരം ദസറ എന്നാണ് വിളിക്കുന്നത്. മംഗലാപുരം ദസറ ആരംഭിച്ചത് ബി.ആർ.കർക്കേരയാണ്. ശാരദ മാതാവിന്റെയും മഹാ ഗണപതിയുടെയും വിഗ്രഹങ്ങൾക്ക് പുറമേ, നവരാത്രി സമയത്ത് ആകർഷകമായ രീതിയിൽ നവ ദുർഗ്ഗകളുടെ വലുപ്പത്തിലുള്ള വിഗ്രഹങ്ങളും പരിസരത്ത് സ്ഥാപിച്ചിട്ടുണ്ട്. എല്ലാ മതപരമായ ആചാരങ്ങളും മുഴുവൻ കാലയളവിലും ആചരിക്കപ്പെടുന്നു. ഉത്സവത്തിന്റെ പ്രത്യേക ഭാഗമായ ടേബിൾ‌അക്സ് മംഗലാപുരത്തിന്റെ പ്രധാന പാതകളിലൂടെയാണ് കൊണ്ടുപോകുന്നത്. മംഗലാപുരം ദസറ ഗണേഷ്, ആദി ശക്തി മാതാ, ശരദ മാത, നവദുർഗങ്ങളായ ശൈല പുത്രി മാതാ, ബ്രഹ്മചാരിണി മാതാ, ചന്ദ്രകാന്ത മാതാ, കുഷ്മാന്ദിനി മാതാ, സ്കന്ദ മാതാ, കാത്യാഹിനി മാതാ, മഹാ കാളി മാതാ, മഹാ ഗൗരി മാതാ, സിദ്ധി ധാത്രി മാത തുടങ്ങിയ വിഗ്രഹങ്ങളുടെ വളരെ മനോഹരമായ ആരാധനയിലൂടെയാണ് ആഘോഷിക്കുന്നത്. ഈ വിഗ്രഹങ്ങളെല്ലാം ഒമ്പത് ദിവസത്തെ നവരാത്രിയിൽ ആരാധിക്കപ്പെടുന്നു. പത്താം ദിവസം ഈ വിഗ്രഹങ്ങൾ നഗരത്തിലുടനീളം മംഗലാപുരം ദസറയുടെ മഹത്തായ ഘോഷയാത്രയിൽ എടുക്കുന്നു; ഘോഷയാത്ര പിറ്റേന്ന് രാവിലെ ഗോകർണനാഥ ക്ഷേത്രത്തിലേക്ക് മടങ്ങുന്നു, അവിടെ മേൽപ്പറഞ്ഞ എല്ലാ വിഗ്രഹങ്ങളും ക്ഷേത്രപരിസരത്തിനുള്ളിലെ തടാകത്തിൽ നിമജ്ജനം ചെയ്യുന്നു.
സ്ഥാനം
മംഗലാപുരം നഗരത്തിലെ കുദ്രോളി പ്രദേശത്താണ് (സിറ്റി ബസ് സ്റ്റാൻഡിൽ നിന്ന് ഏകദേശം 5 കിലോമീറ്റർ) ഈ ക്ഷേത്രം സ്ഥിതി ചെയ്യുന്നത്.
വിവാദങ്ങൾ
സോണിയ ഗാന്ധിയെ സുഖപ്പെടുത്താനും 2014 ലെ പൊതുതെരഞ്ഞെടുപ്പിൽ വിജയിക്കാനും വേണ്ടി ശ്രീ ജനാർദ്ദൻ പൂജാരി ഉരുൾ സേവ (ക്ഷേത്രത്തിന് ചുറ്റും) നടത്തി. ശ്രീ പൂജാരി ഈ ക്ഷേത്രത്തിന്റെ ഭരണത്തിന്റെ ഭാഗമായതിനാൽ, ക്ഷേത്രം ഭരണം രാഷ്ട്രീയത്തിലേക്ക് മതത്തെ കടത്തിവിട്ടു.
ശ്രീ പൂജാരി വിധവകളായ ദലിത് സ്ത്രീകളെ പൂജാരികളാക്കി. സ്ത്രീകൾ പൂജ നടത്താൻ യോഗ്യരല്ലെന്നും കുറച്ച് സമയത്തിനുശേഷം ആർക്കക്കാർ ഓടിപ്പോയി. മുഴുവൻ ഉദ്യമവും ഒരു രാഷ്ട്രീയ തട്ടിപ്പ്‌ ആയി തുറന്നുകാട്ടുന്നു. താൻ ഏകാധിപത്യവാദിയാണെന്നും ആരോടും ആലോചിക്കാതെ തീരുമാനങ്ങൾ എടുക്കുന്നുവെന്നും ഒരു അഭിമുഖത്തിൽ ജനാർദ്ദൻ പൂജാരി സമ്മതിച്ചു.
പുറത്തേക്കുള്ള കണ്ണികൾ
വർഗ്ഗം:കർണാടകയിലെ ക്ഷേത്രങ്ങൾ വർഗ്ഗം:ശ്രീനാരായണഗുരു വർഗ്ഗം:നൂറ്റെട്ട് ശിവക്ഷേത്രങ്ങൾ
ആമി ജോ ജോൺസൺ
ആമി ജോ ജോൺസൺ (ജനനം: ഒക്ടോബർ 6, 1970) അമേരിക്കൻ-കനേഡിയൻ നടി, ചലച്ചിത്ര നിർമ്മാതാവ്, ഗായിക, ഗാനരചയിതാവ്, സംവിധായിക എന്നീ നിലകളിൽ പ്രശസ്തായായ വനിതയാണ്. ഒരു അഭിനേത്രിയെന്ന നിലയിൽ, മൈറ്റി മോർഫിൻ പവർ റേഞ്ചേഴ്സ് എന്ന കുട്ടികളുടെ ടെലിവിഷൻ പരമ്പരയിലെ കിംബർലി ഹാർട്ട്, ഫെലിസിറ്റിയിലെ ജൂലി എമ്രിക്, ഫ്ലാഷ് പോയിന്റിലെ ജൂൾസ് കാലഘൻ എന്നീ കഥാപാത്രങ്ങളിലൂടെയാണ് ആമി ജോൺസൺ അറിയപ്പെടുന്നത്.
ആദ്യകാലം
ആമി ജോ ജോൺസൺ 1970 ഒക്ടോബർ 6 ന് മസാച്യുസെറ്റ്സിലെ ഹ്യാനിസിൽ കാർ വിൽപ്പനക്കാരനായ ഗ്രെയ്ഗ് ജോൺസൺ സീനിയറിന്റേയും വസ്ത്രനിർമ്മാണക്കലവറയുടെ മാനേജരായിരുന്ന ക്രിസ്റ്റിൻ ജോൺസന്റെയും (മരണം. 1998) പുത്രിയായി ജനിച്ചു. ഗ്രെയ്ഗ് ജോൺസൺ, ജൂനിയർ, ജൂലി ജോൺസൺ-ക്ലാരി എന്നിങ്ങനെ അവർക്ക് രണ്ട് സഹോദരങ്ങളുണ്ട്. ഹ്യാനിസിൽ ജനിച്ച ജോൺസൺ മസാച്യുസെറ്റ്സിലെ ഡെന്നിസിൽ വളരുകയും ഡെന്നിസ്-യർമൗത്ത് റീജിയണൽ ഹൈസ്കൂളിൽ വിദ്യാഭ്യാസത്തിനു ചേരുകയുമുണ്ടായി. ബാല്യകാലത്ത് അവർ ജിംനാസ്റ്റിക്സ് പഠിച്ചിരുന്നു.
നടനം
അഭിനയ ജീവിതത്തിനിടംതേടി ജോൺസൺ തന്റെ 18-ആമത്തെ വയസിൽ ന്യൂയോർക്ക് നഗരത്തിലേയ്ക്കു താമസം മാറ്റി. ലീ സ്ട്രാസ്ബെർഗ് തിയേറ്റർ ഇൻസ്റ്റിറ്റ്യൂട്ടിലും അമേരിക്കൻ മ്യൂസിക്കൽ ആൻഡ് ഡ്രമാറ്റിക് അക്കാദമിയിലും പ്രവേശനംനേടിയ അവർ അവിടെ പഠനംനടത്തുകയും ചെയ്തു. പിന്നീട് തന്റെ അഭിനയജീവിതത്തിന്റെ ആദ്യ അവസരത്തിന്റെ ഓഡിഷനുവേണ്ടി ലോസ് ഏഞ്ചൽസിലേക്ക് മാറി.
പവർ റേഞ്ചേഴ്സ് ഫ്രാഞ്ചൈസിയുടെ ആദ്യ ഭാഗമായ മൈറ്റി മോർഫിൻ പവർ റേഞ്ചേഴ്സിലെ പിങ്ക് റേഞ്ചറായ കിംബർലി ഹാർട്ടിനെ അവതരിപ്പിക്കാൻ തെരഞ്ഞെടുക്കപ്പെട്ടതോടെ, ലോസ് ഏഞ്ചൽസിലേക്ക് താമസം മാറിയ ശേഷം ഒരു മാസത്തിനുള്ളിൽത്തന്നെ ജോൺസണ് തന്റെ മുന്നേറ്റ കഥാപാത്രത്തെ അവതരിപ്പിക്കുന്നതിനുള്ള അവസരം കൈവന്നു. ഒരു വമ്പൻ വിജയമായിരുന്ന ഈ പരമ്പര, ഒരു അഭിനേത്രിയെന്ന നിലയിൽ ജോൺസന് അന്താരാഷ്ട്ര അംഗീകാരം നൽകിയെങ്കിലും ഷോയിൽ അഭിനയിച്ചതിലൂടെ അവർക്ക് ചെറിയ സാമ്പത്തിക ഭദ്രത മാത്രമേ ലഭിച്ചുള്ളു, എന്തെന്നാൽ ഈ ഷോയിലെ സംഘട്ടന രംഗങ്ങളും ഷോയുടെ ഭാഗമായുള്ള പൊതുവേദികളിലെ പ്രത്യക്ഷപ്പെടലും ഉൾപ്പെടെയുള്ള ജോലികൾക്ക് അവർക്കു സഹപ്രവർത്തകർക്കും ആഴ്ചയിൽ വെറും 600 ഡോളർ മാത്രമായിരുന്നു പ്രതിഫലം ലഭിച്ചത്, അതുമാത്രമല്ല, അഭിനേതാക്കൾക്കൊന്നുംതന്നെ അവർ പ്രത്യക്ഷപ്പെട്ട എപ്പിസോഡുകളുടെ തുടർ പ്രദർശനങ്ങളുടെ പേരിൽ തങ്ങൾക്ക് അവകാശപ്പെട്ട പ്രതിഫലവും ലഭ്യമായില്ല. ഒരു സംഘടനാ പിൻബലമില്ലാത്ത ഷോയെന്ന നിലയിൽ, സെറ്റിലെ ശാരീരിക അപകടങ്ങൾ ജോൺസന് യഥാർത്ഥ ഭീഷണി ഉയർത്തുകയും ചെയ്തു. മൈറ്റി മോർഫിൻ പവർ റേഞ്ചേഴ്സ്: സിനിമ ചിത്രീകരിക്കുന്നതിനിടെ, ഒരു സംഘട്ടന രംഗത്ത് അവളുടെമേൽ തീപടരുകയും ടർബോ: എ പവർ റേഞ്ചേഴ്സ് മൂവിയുടെ സമയത്ത് അവൾക്ക് മിക്കവാറും വൈദ്യുതാഘാതമേൽക്കുകയും ചെയ്തിരുന്നു. പിങ്ക് റേഞ്ചറുടെ വേഷം ഓസ്ട്രേലിയൻ നടിയായ കാതറിൻ സതർലാൻഡിന് കൈമാറിക്കൊണ്ട് 1995 ൽ ജോൺസൺ ഈ ഷോയിൽ നിന്ന് പുറത്തുപോകാനുള്ള തീരുമാനം എടുത്തു. ഷോയിലൂടെ പ്രശസ്തയാകുന്നത് ചിലപ്പോഴൊക്കെ അതിരുകടന്നതായിരുന്നുവെന്നും അവൾക്ക് പേടിസ്വപ്നങ്ങൾ നൽകിയിരുന്നുവെന്നും എന്നാൽ പൊതുവായപ്പറഞ്ഞാൽ, ഷോയിൽനിന്ന് പലതും പഠിക്കുകയും ഷോയോടും തന്റെ ആരാധകരോടും നന്ദിയുള്ളവളുമാണെന്ന് പിന്നീടുള്ള വർഷങ്ങളിൽ ജോൺസൺ പ്രസ്താവിച്ചിരുന്നു. ഫ്രാഞ്ചൈസിയിലെ 137 എപ്പിസോഡുകളിൽ പ്രത്യക്ഷപ്പെട്ട ജോൺസന്റെ കഥാപാത്രത്തിന്റെ അവസാന ടെലിവിഷൻ പ്രകടനം, പവർ റേഞ്ചേഴ്സ് സൂപ്പർ മെഗാഫോഴ്‌സിന്റെ 2014 ലെ എപ്പിസോഡിലേതായിരുന്നു. മുൻ സഹതാരം ജേസൺ ഡേവിഡ് ഫ്രാങ്കിനൊപ്പം പവർ റേഞ്ചേഴ്സായല്ലെങ്കിലും 2017 ൽ പുറത്തിറങ്ങിയ പവർ റേഞ്ചേഴ്‌സ് എന്ന സിനിമയിൽ ഒരു അതിഥി വേഷവും ചെയ്തിരുന്നു.
1995 ൽ പരമ്പരയിൽ നിന്ന് പുറത്തുപോയ ശേഷം, ഡിസ്നി ചാനലിന്റെ സൂസി ക്യൂ, സേവ്ഡ് ദി ബെൽ: ദി ന്യൂ ക്ലാസ് പരമ്പരയുടെ "ബാക്ക്സ്റ്റേജ് പാസ്" എന്ന എപ്പിസോഡ് തുടങ്ങിയവയിൽ ജോൺസൺ വേഷങ്ങൾ ചെയ്തു. 1997 ൽ എൻ‌ബി‌സി ടെലിവിഷന്റെ ലോയിസ് ഡങ്കന്റെ നോവലിനെ ആസ്പദമാക്കി നിർമ്മിച്ച കില്ലിംഗ് മിസ്റ്റർ ഗ്രിഫിൻ എന്ന പരമ്പരയിലും പെർഫെക്റ്റ് ബോഡി എന്ന ടെലിവിഷൻ സിനിമയിൽ ഭക്ഷണപരമായി ക്രമഭംഗമുള്ള ഒരു ജിംനാസ്റ്റിന്റെ വേഷവും ചെയ്തു. വിത്തൗട്ട് ലിമിറ്റ്സ് എന്ന ചിത്രത്തിലും ഇതിനിടെ ജോൺസൺ പ്രവർത്തിച്ചിരുന്നു. ടർബോ: എ പവർ റേഞ്ചേഴ്സ് മൂവി സിനിമയിൽ കിംബർലി ഹാർട്ട് എന്ന കഥാപാത്രത്തിന്റെ തനിയാവർത്തനത്തേയും അവർക്ക് അവതരിപ്പിക്കുവാൻ സാധിച്ചു.
1998 ൽ ഫെലിസിറ്റി എന്ന ഡബ്ല്യുബി പരമ്പരയിൽ ജൂലി എമ്രിയുടെ വേഷം അഭിനയിക്കാൻ ജോൺസൺ ക്ഷണിക്കപ്പെട്ടു. ഫെലിസിറ്റിയുടെ മൂന്ന് സീസണുകളിൽ പ്രധാന വേഷങ്ങളിലൊന്നു ചെയ്ത അവർ നാലാമത്തെയും അവസാനത്തെയും സീസണിൽ ഒരു പ്രത്യേക അതിഥിതാരമായിരുന്നു. 1999-ൽ വി.എച്ച് 1 സിനിമയായ സ്വീറ്റ് വാട്ടറിൽ നാൻസി നെവിൻസ് എന്ന കഥാപാത്രമായി അഭിനയിക്കുകയും സ്വന്തമായി ഗാനം ആലപിക്കുകയും ചെയ്തു.
2000 കളുടെ ആരംഭത്തിൽ, ഇന്റർസ്റ്റേറ്റ് 60, പർസ്യൂട്ട് ഓഫ് ഹാപ്പിനെസ്, ഇൻഫെസ്റ്റഡ് എന്നിവയോടൊപ്പം ടെലിവിഷൻ ചിത്രമായ ഹാർഡ് ഗ്രൌണ്ടിലും ജോൺസണ് വേഷങ്ങൾ ഉണ്ടായിരുന്നു. സ്പിൻ സിറ്റി, ഇആർ എന്നിവയിൽ അതിഥി വേഷങ്ങളും ചെയ്തു. 2004 ൽ, ദ ഡിവിഷൻ എന്ന പരമ്പരയുടെ നാലാം സീസണിൽ സ്റ്റേസി റെയ്നോൾഡ്സ് എന്ന കഥാപാത്രമായി അഭിനയിച്ചു. ദശകത്തിന്റെ അവസാനത്തിൽ, വൈൽഡ് ഫയർ, വാട്ട് എബൌട്ട് ബ്രയാൻ എന്നീ ചിത്രങ്ങളിൽ ആവർത്തന വേഷങ്ങൾ ചെയ്യുകയും ടെലിവിഷൻ ചിത്രങ്ങളായ സിഫിയുടെ മാഗ്മ: വോൾക്കാനിക് ഡിസാസ്റ്റർ, ലൈഫ്ടൈമിന്റെ ഫേറ്റൽ ട്രസ്റ്റ് എന്നിവയിലും അഭിനയിച്ചു. ഇതുകൂടാതെ, വെരിറ്റാസ്, പ്രിൻസ് ഓഫ് ട്രൂത്ത്, ഐലൻഡർ എന്നീ ചില സ്വതന്ത്ര ചിത്രങ്ങളിലെ വേഷങ്ങളും ചെയ്തു.
2008 മുതൽ, ടൊറന്റോ പോലീസ് സേവനത്തിലെ സാങ്കൽപ്പിക സ്ട്രാറ്റജിക് റെസ്പോൺസ് യൂണിറ്റ് അംഗമായ കോൺസ്റ്റബിൾ ജൂൾസ് കാലഗൺ എന്ന കഥാപാത്രമായി ഫ്ലാഷ് പോയിന്റ് എന്ന പരമ്പരയിൽ തുടർച്ചയായി അവർ അഭിനയിച്ചു. ഇതിലെ അഭിനയത്തിന് ഒരു ജെമിനി അവാർഡിന് നാമനിർദേശം ചെയ്യപ്പെട്ടിരുന്നു. 2012 ൽ ഈ ഷോയുടെ പുതിയ എപ്പിസോഡുകൾ സംപ്രേഷണം ചെയ്തിരുന്നു.
2012 മുതൽ, യു‌എസ്‌എ നെറ്റ്‍വർക്കിന്റെ കവർട്ട് അഫയേർസിലെ ആവർത്തിച്ചുള്ള വേഷം ഉൾപ്പെടെയുള്ള ഏതാനും ഷോകളിൽ ജോൺസൻ അതിഥി വേഷങ്ങൾ കൈകാര്യം ചെയ്തിട്ടുണ്ട്.
സംവിധാനം
ബെന്റ് (2013), ലൈൻസ് (2014) എന്നിങ്ങനെ പ്രശംസനീയമായ രണ്ട് ഹ്രസ്വചിത്രങ്ങൾ ജോൺസൺ സംവിധാനം ചെയ്യുകയും നിർമ്മിക്കുകയും ചെയ്തിട്ടുണ്ട്. തുടർന്ന് ‘ദ സ്പേസ് ബിറ്റ്വീൻ’ എന്ന ചലച്ചിത്രം സംവിധാനം ചെയ്തു. 2018 ൽ, തന്റെ അടുത്ത ചിത്രമായ ടാമ്മിസ് ഓൾവേസ് ഡൈയിംഗ് എന്ന ചിത്രത്തിന്റെ പണിപ്പുരയിലായിരുന്നു അവർ.
വിനോദ വ്യവസായത്തിൽ സ്ത്രീകളുടെ തുല്യതയ്ക്കായി വാദിക്കുന്നതും ലാഭേച്ഛയില്ലാതെ പ്രവർത്തിക്കുന്നതുമായ ഒരു സംഘടനയായ ഫിലിം ഫാറ്റെൽസിലെ അംഗമാണ് ജോൺസൺ.
സംഗീതം
ഒരു ഗായികയും ഗാനരചയിതാവുംകൂടിയായ ജോൺസൺ ദി ട്രാൻസ്-അമേരിക്കൻ ട്രീറ്റ്മെന്റ് (2001), ഇംപെർഫെക്റ്റ് (2005), നെവർ ബ്രോക്കൺ (2013) എന്നിങ്ങനെ  മൂന്ന് ആൽബങ്ങൾ പുറത്തിറക്കിയിട്ടുണ്ട്. ലോസ് ഏഞ്ചൽസ് പ്രദേശത്ത് ആമി ജോ ജോൺസൺ ബാൻഡിനൊപ്പം അവർ പ്രകടനം നടത്തിയിരുന്നു. 2007 ഡിസംബറിൽ കൊയിഷി & ഹുഷിന്റെ ദ കാർസിന്റെ ട്രാക്കിൽ "സിൻസ് യു ആർ ഗോൺ" എന്ന അതിഥി ഗാനം നൽകുകയും അത് ഒരു സിംഗിൾ ആയി പുറത്തിറങ്ങുകയും ചെയ്തു. 2008 ൽ പുറത്തിറങ്ങിയ സുവനീർസ് ആൽബത്തിന്റെ ഭാഗമാണ് ഈ ഗാനം.
ജോൺസന്റെ ചില ഗാനങ്ങൾ ടെലിവിഷൻ ഷോകളിൽ പ്രദർശിപ്പിച്ചിട്ടുണ്ട്. ടിവി പരമ്പരയായ ഫെലിസിറ്റിയിലെ ജോൺസന്റെ കഥാപാത്രത്തെ ആദ്യം ഒരു നർത്തകിയായാണ് നിശ്ചയിച്ചിരുന്നതെങ്കിലും ജോൺസൺ കഥാപാത്രത്തെ ഏറ്റെടുത്തതോടെ നിർമ്മാതാക്കൾ ഗായികയും ഗിറ്റാറിസ്റ്റുമായി കഥാപാത്രമായി തിരുത്തിയെഴുതി. തൽഫലമായി, ഷോയിൽ "പുഡിൽ ഓഫ് ഗ്രേസ്" എന്ന സ്വന്തം ഗാനം അവതരിപ്പിക്കാൻ ജോൺസണ് കഴിഞ്ഞു. ഹോളിവുഡ് റെക്കോർഡ്സ് വിജയകരമായി പുറത്തിറക്കിയ ഫെലിസിറ്റി സൗണ്ട് ട്രാക്ക് (1999) എന്ന ആൽബത്തിൽ ഈ ഗാനം ഉൾപ്പെടുത്തിയിട്ടുണ്ട്. ഗാനത്തിന്റെ വിജയകരമായ സ്വീകരണത്തിന്റെ ഫലമായി മറ്റൊരു ജോൺസൺ ഗാനമായ "ക്ലിയർ ബ്ലൂ ഡേ" ഷോയിലൂടെ പ്രദർശിപ്പിക്കപ്പെട്ടിരുന്നു. ദി ഡിവിഷൻ എന്ന പരമ്പരയിലെ എപ്പിസോഡുകളിലൊന്നിലെ പ്രതിപാദ്യഗാനം അവരുടെ "ക്യാറ്റ് ഇൻ ദി സ്നോ" എന്ന ഗാനമായിരുന്നു. ഫ്ലാഷ് പോയിന്റ് എന്ന ടിവി പരമ്പരയിലൂടെ അവരുടെ "ഡാൻസിംഗ് ഇൻ-ബിറ്റ്വീൻ", "ഗുഡ് ബൈ" എന്നീ ഗാനങ്ങളും അവതരിപ്പിക്കപ്പെട്ടു.
2013 ൽ തന്റെ ബെന്റ് എന്ന സിനിമയിൽ "ഗോഡ്" എന്ന ഗാനം ആലപിച്ചു. 2014-ൽ അവളുടെ "ലൈൻസ്" എന്ന ഗാനം അവരുടെ ലൈൻസ് എന്ന സിനിമയിൽ പ്രത്യക്ഷപ്പെട്ടിരുന്നു. 2017 ൽ ജോൺസൺ ആലപിച്ച "ക്രാക്കർ ജാക്ക്സ്" എന്ന ഗാനം ദ സ്പേസ് ബിറ്റ്വീൻ എന്ന സിനിമയിലെ പ്രതിപാദ്യഗാനമായിരുന്നു.
സ്വകാര്യജീവിതം
ജോൺസൺ മുമ്പ് ഒലിവിയർ ജിനർ എന്ന വ്യക്തിയെ വിവാഹം കഴിച്ചിരുന്നു. 2017 ൽ വിവാഹമോചനം നേടിയ ദമ്പതിമാർക്ക് 2008 ഡിസംബർ 1 ന് ജനിച്ച ഫ്രാൻസെസ്കാ ക്രിസ്റ്റിൻ എന്ന ഒരു മകളുമുണ്ട്. കാനഡയിലെ ടൊറന്റോയിൽ താമസിക്കുന്ന ജോൺസൺ 2015 ജൂൺ 23 ന് ഒരു കനേഡിയൻ പൗരയാകുകയും ഒരു യു.എസ്. പൌരയുംകൂടിയെന്നനിലയിൽ ഇരട്ട പൗരത്വം നേടുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര അഭിനേതാക്കൾ വർഗ്ഗം:അമേരിക്കൻ നടിമാർ
ഫിദൽ കാസ്ട്രോ
ക്യൂബയിൽ ജനിച്ച കമ്മ്യൂണിസ്റ്റ് വിപ്ലവകാരിയും, പതിറ്റാണ്ടുകളോളം ക്യൂബയുടെ ഭരണത്തലവനും ആയിരുന്ന, ഫിദൽ കാസ്ട്രോ ( ( audio) ) എന്നറിയപ്പെടുന്ന, ഫിദൽ അലക്സാണ്ഡ്റോ കാസ്‌ട്രോ റുസ്. 1926 ഓഗസ്റ്റ് 13-നു ജനിച്ചു, 2016 നവംബർ 25-നു മരിച്ചു. 1959-ൽ ഫുൾജെൻസിയോ ബാറ്റിസ്റ്റയുടെ ഏകാധിപത്യ ഭരണത്തെ അട്ടിമറിച്ചു കൊണ്ട് ഫിഡൽ അധികാരത്തിലെത്തി. 1965-ൽ ക്യൂബൻ കമ്മ്യൂണിസ്റ്റ് പാർട്ടിയുടെ സെക്രട്ടറിയാവുകയും ക്യൂബയെ കമ്മ്യൂണിസ്റ്റ് സോഷ്യലിസ്റ്റ് റിപ്പബ്ലിക് എന്ന് നാമകരണം ചെയ്യുകയും ചെയ്തു. ക്യൂബൻ കമ്മ്യൂണിസ്റ്റ് പാർട്ടി നിലവിൽ വന്ന 1961 മുതൽ 2011 വരെ അതിന്റെ സെക്രട്ടറിയായിരുന്നു. ക്യൂബയിൽ കാസ്ട്രോയുടെ ഇച്ഛാശക്തിയിൽ വ്യവസായവും വാണിജ്യവും എല്ലാം ദേശീയവൽക്കരിക്കപ്പെട്ടു. ക്യൂബയെ ഒരു പൂർണ്ണ സോഷ്യലിസ്റ്റ് രാജ്യമാക്കാൻ കാസ്ട്രോ ശ്രമിച്ചു. രണ്ട് തവണ ചേരിചേരാ പ്രസ്ഥാനത്തിന്റെ ചെയർമാനായി അദ്ദേഹം പ്രവർത്തിച്ചിട്ടുണ്ട്.
ഹവാന സർവ്വകലാശാലയിൽ നിയമം പഠിക്കുമ്പോഴാണ് കാസ്ട്രോ സാമ്രാജ്യത്വവിരുദ്ധ രാഷ്ട്രീയത്തിൽ ആകൃഷ്ടനാകുന്നത്. ഡൊമിനിക്കൻ റിപ്പബ്ലിക്കിലും, കൊളംബിയയിലും നടന്ന സായുധ വിപ്ലവത്തിൽ പങ്കെടുത്ത ശേഷമാണ് അദ്ദേഹത്തിന് ക്യൂബയിലെ ബാറ്റിസ്റ്റയുടെ നേതൃത്വത്തിലുള്ള അമേരിക്കൻ സ്ഥാപിത സർക്കാരിനെ പുറത്താക്കണമെന്ന ആഗ്രഹം ശക്തമായത്. മൊൻകാട ബാരക്സ് ആക്രമണം എന്നറിയപ്പെടുന്ന പരാജയപ്പെട്ട ഒരു വിപ്ലവശ്രമത്തിനുശേഷം കാസ്ട്രോ ജയിലിൽ അടക്കപ്പെട്ടു. ജയിൽ വിമോചിതനായശേഷം, അദ്ദേഹത്തിന് തന്റെ സഹോദരനായ റൗൾ കാസ്ട്രോയുമൊത്ത് മെക്സിക്കോയിലേക്ക് പലായനം ചെയ്യേണ്ടി വന്നു. അവിടെ വെച്ച് ഫിദൽ, റൗൾ കാസ്ട്രോയുടെ സുഹൃത്തു വഴി ചെഗുവേരയെ പരിചയപ്പെട്ടു. ചരിത്രപ്രസിദ്ധമായ ക്യൂബൻ വിപ്ലവത്തിലൂടെ കാസ്ട്രോ, ബാറ്റിസ്റ്റയെ പുറത്താക്കി അധികാരം പിടിച്ചെടുത്തു. ഒരു കമ്മ്യൂണിസ്റ്റ് രാഷ്ട്രമായുള്ള ക്യൂബയുടെ വളർച്ച ഇഷ്ടപ്പെടാതിരുന്ന അമേരിക്ക കാസ്ട്രോയെ പുറത്താക്കാൻ ആവുന്നത്ര ശ്രമിച്ചു: ക്യൂബക്കകത്ത് ആഭ്യന്തരപ്രശ്നങ്ങളുണ്ടാക്കി. രാജ്യത്തിനുമേൽ സാമ്പത്തിക ഉപരോധം നടപ്പിലാക്കി. ഇതിനെയെല്ലാം കാസ്ട്രോ അതിജീവിച്ചു. എന്നാൽ ഇത്തരം ആക്രമണങ്ങൾക്കെതിരെ പിടിച്ചുനിൽക്കുന്നതിന് കാസ്ട്രോ റഷ്യയുമായി സഖ്യമുണ്ടാക്കി. അമേരിക്കക്കെതിരേ ആക്രമണം നടത്തുക എന്ന ലക്ഷ്യത്തോടെ റഷ്യ ക്യൂബയിൽ മിസൈൽ താവളങ്ങൾ പണിഞ്ഞു, ആയുധങ്ങൾ സ്ഥാപിച്ചു. മറ്റൊരു ലോക മഹായുദ്ധത്തിന്റെ വക്കിലേക്കെത്തിയ ഈ സംഭവം ക്യൂബൻ മിസ്സൈൽ പ്രതിസന്ധി എന്നറിയപ്പെടുന്നു.
1965 ൽ സ്ഥാപിതമായ ക്യൂബൻ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയായി കാസ്ട്രോ സ്ഥാനമേറ്റു. ക്യൂബയെ ഒരു പൂർണ്ണ സോഷ്യലിസ്റ്റു രാജ്യമായി കാസ്ട്രോ പ്രഖ്യാപിച്ചു. മുതലാളിത്തത്തെ തകർക്കാനുള്ള എല്ലാ വിപ്ലവമുന്നേറ്റങ്ങളേയും കാസ്ട്രോ പ്രോത്സാഹിപ്പിച്ചു. സോവിയറ്റ് റഷ്യയുടെ തകർച്ചയെ തുടർന്ന് അമേരിക്കക്കെതിരേ പോരാടാനായി കാസ്ട്രോ പുതിയ സഖ്യങ്ങൾ തേടിത്തുടങ്ങി. ലോകത്താകമാനം അമേരിക്കൻ വിരുദ്ധ രാജ്യങ്ങളുടെ ഒരു സഖ്യം അദ്ദേഹം വിഭാവനം ചെയ്തു. ബൊളീവിയ, ക്യൂബ, ഡൊമനിക്കൻ റിപ്പബ്ലിക്, ഇക്വഡോർ തുടങ്ങിയവയുടെ ഒരു സഖ്യം ഇതിനായി രൂപീകരിച്ചു. ഈ സഖ്യം ബൊളിവേറിയൻ അലയൻസ് ഫോർ ദ അമേരിക്കാസ് എന്നറിയപ്പെടുന്നു. ആരോഗ്യപരമായ കാരണങ്ങളാൽ 2006-ൽ ഔദ്യോഗിക പദവികളിൽ നിന്നും ഒഴിഞ്ഞു. അധികാരം പിൻഗാമിയായിരുന്ന സഹോദരൻ റൗൾ കാസ്ട്രോക്ക് കൈമാറി.
സാമ്രാജ്യത്വ വിരുദ്ധ പ്രസ്ഥാനത്തിന്റെ നായകനായും മനുഷ്യസ്നേഹിയായും അറിയപ്പെടുന്ന കാസ്ട്രോയെ ക്രൂരനായ ഏകാധിപതിയായി വിശേഷിപ്പിക്കുന്നവരുമുണ്ട്. കടുത്ത മനുഷ്യാവകാശ ലംഘനം നടത്തിയ ഏകാധിപതിയായിരുന്നു അദ്ദേഹമെന്ന് വിമർശകർ ചൂണ്ടിക്കാട്ടുന്നു. ക്യൂബൻ വിപ്ലവത്തിനുശേഷം നടന്ന വിചാരണകളും വധശിക്ഷകളും ഇതിനു തെളിവായി ഇവർ ചൂണ്ടിക്കാട്ടുന്നു. തന്റെ പ്രവൃത്തികളിലൂടെയും തന്റെ രചനകളിലൂടെയും കാസ്ട്രോ ലോകമെമ്പാടുമുള്ള വിവിധ വ്യക്തികളുടെയും സംഘടനകളുടെയും രാഷ്ട്രീയത്തെ വലിയ രീതിയിൽ സ്വാധീനിച്ചിട്ടുണ്ട്..